title: विषु

text: विषु के दिन की प्रमुख विशेषता "विषुक्कणी" है। 'विषुक्कणी' उस झाँकी-दर्शन को कहते हैं, जिसका दर्शन विषु के दिन प्रात:काल सर्वप्रथम किया जाता है। ऐसा विश्वास है कि विषुक्कणी का प्रभाव वर्ष भर रहता है। विषु की पूर्व संध्या को 'कणी' दर्शन की सामग्री इकट्ठी करके सजा दी जाती है। एक काँसे के डेगची या अन्य किसी बर्तन में चावल, नया कप़ड़ा, ककड़ी, कच्चा आम, पान का पत्ता, सुपारी, कटहल, आइना, अमलतास के फूल आदि सजा कर रख दिए जाते हैं। इस बर्तन के पास एक लम्बा दीपक जलाकर रखा जाता है। प्रातः काल परिवार का कोई बुजुर्ग व्यक्ति एक-एक करके परिवार के सदस्यों की आँखें मूंद 'विषुक्कणी' तक ले आकर आँखें खुलवाते हैं। उपर्युक्त 'कणी' का दर्शन कराने के बाद घर के बुजुर्ग परिवार के सभी सदस्यों को 'कैनीट्टम' या भेंट में कुछ रुपये देते हैं। इस अवसर पर दावत भी दी जाती है। उत्तरी केरल में विषु के दिन आतिशबाजी का आयोजन भी होता है।


title: लघु वित्त

text: व्यष्टि-वित्त का मतलब है, उपभोक्ताओं तथा स्व-नियोजित व्यक्तियों सहित निम्न आय वर्ग के ग्राहकों को वित्तीय सेवाएं मुहैया कराना.


title: लघु वित्त

text: स्थूल रूप से, यह एक ऐसे आंदोलन की ओर इंगित करता है जिसमें परिकल्पना की गई है “एक ऐसे दुनिया की, जहां यथासंभव, ग़रीबों और ग़रीबी की कगार पर खड़े लोगों को, न सिर्फ़ ऋण बल्कि बचत, बीमा और निधि-अंतरण सहित उच्च गुणवत्ता वाले उपयुक्त श्रेणी की वित्तीय सेवाएं स्थाई तौर पर सुगम हों.” आम तौर पर व्यष्टि-वित्त के प्रवर्तकों का यह मानना है कि ऐसी पहुंच से ग़रीबों को ग़रीबी से बाहर निकलने में मदद मिलती है।


title: लघु वित्त

text: पारंपरिक तौर पर, बैंकों ने कम आय या नकदी आय न रहने वाले ग्राहकों को वित्ती‍य सेवाएं प्रदान नहीं की हैं। बैंकों को, ग्राहक का खाता संभालने के लिए, चाहे रकम कितनी भी छोटी क्यों न हो, काफ़ी खर्च उठाना पड़ता है। उदाहरण के लिए, प्रत्येक $ 1,000 के एक सौ ऋण देने से मिलने वाले कुल राजस्व में और $100,000 का एक ही ऋण देने से मिलने वाले राजस्व में कोई ख़ास फ़र्क नहीं होगा। लेकिन किसी भी मात्रा के ऋणों का संसाधन करने के लिए निश्चित खर्च काफ़ी अधिक होगा: जैसे, संभावित ग्राहकों का निर्धारण, उनकी चुकौती संभावनाएं और जमानत; बकाया ऋणों का प्रशासन, दोषी ग्राहकों से वसूली करना इत्यादि. ऋण देते या जमाराशि लेते समय लाभ-अलाभ स्थिति क़ायम करनी पड़ती है, जिसके नीचे जाने से बैंकों को प्रत्येक लेन-देन पर नुक्सान उठाना पड़ता है। ग़रीब लोग, सामान्यत: इस रेखा से नीचे जीवन बसर करते हैं।


title: लघु वित्त

text: इसके अलावा, अधिकांश ग़रीब लोगों के पास इतनी आस्तियां नहीं रहती हैं, जिसे संपार्श्विक के रूप में बैंक जमानत पर ले सके। जैसे कि हर्नैंडो डी सोटो और दूसरे अर्थशास्त्रियों के दस्तावेजों में व्यापक रूप से दर्ज किया गया है, विकासशील दुनिया में उनके पास भले ही अपनी ज़मीन हो, लेकिन उस पर उनका स्वत्वाधिकार हक नहीं होता है। इसका मतलब यह है कि बैकों के पास चूककर्ता उधारकर्ताओं के खिलाफ़ क़दम उठाने के लिए कोई भी रास्ता नहीं रह जाता है।


title: लघु वित्त

text: अगर मोटे तौर पर देखा जाए तो यह बात लंबे अरसे से स्वीकार की जा चुकी है कि राष्ट्रीय आर्थिक विकास का स्थूल लक्ष्य हासिल करने की दिशा में स्वस्थ राष्ट्रीय वित्तीय प्रणाली का विकास, एक महत्वपूर्ण लक्ष्य और उत्प्रेरक है (उदाहरण के लिए देखें अलेक्ज़ैंडर गरशेंक्रॉन, पॉल रोसेंटाइन-रॉडन, जोसेफ़ शुंपीटर, एनी क्रूगर आदि। ). लेकिन, दूसरे विश्व युद्ध के बाद, अपने देशों की अधिकांश आबादी के लिए वित्तीय सेवाएं विकसित करने की दिशा में राष्ट्रीय आयोजकों और विशेषज्ञों के प्रयास विफल रहे हैं, जिनके कारणों का संक्षेप में बख़ूबी वर्णन, ऐडम्स, ग्राहम और वॉन पिशके ने अपने उत्कृष्टतम विश्लेषण 'अंडरमाइनिंग रूरल डेवलपमेंट विथ चीप क्रेडिट' में किया है।


title: लघु वित्त

text: इन कठिनाइयों की वजह से, जब ग़रीब लोग उधार लेते हैं, तो वे अक्सर अपने रिश्तेदारों अथवा स्थानीय साहूकार पर निर्भर होते हैं, भले ही उनका ब्याज दर बहुत अधिक ही क्यों ना हो। अनौपचारिक उधार दरों से संबंधित 28 अध्ययनों के विश्लेषण से साबित हुआ है कि 76% साहूकारों की उधार दरें, प्रति माह 10% से अधिक रहीं, जिनमें प्रति माह 100% पार करनेवाली 22% भी शामिल हैं। सामान्यत: साहूकार, कम ग़रीब लोगों के मुकाबले ज़्यादा ग़रीब उधारकर्ताओं से अधिक दर वसूलते हैं। यद्यपि साहूकारों को राक्षसों की भांति देखा जाता है और इन पर सूदख़ोर होने का दोषारोपण किया जाता है, तथापि इनकी सेवाएं सुविधाजनक और तेज़ होती हैं और जब उधारकर्ता परेशानी में हों, तो वे बहुत ही लचीले तरीक़े से पेश आ सकते हैं। लेकिन इनको, उन जगहों से भी जहां व्यष्टि-वित्त संस्थाएं बहुत सक्रिय हैं, तेजी से कारोबार के दायरे से बाहर करने की आशाएं असलियत के परे साबित हुई हैं।


title: लघु वित्त

text: पंद्रहवीं शताब्दी में समुदाय-उन्मुख गिरवी की दुकानों की स्थापना करनेवाले फ़्रैंसिस्कन सन्यासियों जैसे व्यावहारिक दूरदर्शियों से लेकर उन्नीसवीं शताब्दी में यूरोपीय क्रेडिट यूनियन आंदोलन की अगुआई करनेवालों (जैसे फ़्रेडरिच विलहेम राइफ़ेसेन) और 1970 के दशक में लघु-ऋण आंदोलन के संस्थापकों (जैसे मोहम्मद यूनुस) तक, पिछली शताब्दियों में सभी ने, ग़रीब लोगों की दहलीज पर वित्तीय सेवाओं के रूप में विभिन्न प्रकार के जीविकोपार्जक अवसर और जोखिम प्रबंधन साधन मुहैया कराने के लिए बनाई गईं पद्धतियों और संस्थांओं को परखा है। यद्यपि ग्रामीण बैंक की कामयाबी से (जो इस समय सात मिलीयन से ज़्यादा बांग्लादेशी महिलाओं की मदद कर रहा है) दुनिया को प्रेरणा मिली है, तथापि इस का‍मयाबी को बारंबार दोहराना मुश्किल साबित हुआ है। कम आबादीवाले देशों में, निकटतम ग्राहकों की सेवा करते हुए, खुदरा शाखा के परिचालन खर्च की भरपाई करना वाक़ई चुनौतीपूर्ण साबित हुआ है।


title: लघु वित्त

text: यद्यपि काफ़ी प्रगति की गई है, लेकिन समस्या का समाधान अभी नहीं हो पाया है और बड़े पैमाने पर अधिकांश लोग, जिनकी रोज़ की कमाई, ख़ास कर ग्रामीण इलाकों में, $1 से कम है, वास्तव में औपचारिक क्षेत्र से वित्तीय सहायता पाने से अभी वंचित रह गए हैं। व्यष्टि-वित्त की मात्रा तेजी से बढ़ रही है, जबकि इस समय व्यष्टि-वित्त ऋणों के रूप में 25 अरब डालर की राशि दी जा चुकी है। अनुमान लगाया गया है कि ज़रूरतमंद तमाम ग़रीब लोगों को पूंजी दिलाने के लिए उद्योग को 250 अरब अमेरिकी डालर की ज़रूरत पड़ेगी. उद्योग की तेजी से तरक्की हो रही है और साथ ही यह चिंता सता रही है कि जिस रफ़्तार से व्यष्टि-वित्त की ओर पूंजी का बहाव बढ़ रहा है, अगर इसे ठीक तरह संभाला न जाए, तो ख़तरे की संभावना है।


title: लघु वित्त

text: सैद्धांतिक रूप से, व्यष्टि-वित्त के दायरे में ऐसे प्रयास शामिल हो सकते हैं, जिनसे ग़रीब लोगों को इस समय जो वित्तीय सेवाएं मिल रही हैं या जिसके मिलने से फ़ायदा हो सकता है, उनको अधिक मात्रा में मुहैया करा सकें या उनकी गुणवत्ता सुधार सकें. उदाहरण के लिए, ग़रीब लोग, अनौपचारिक साहूकारों से उधार लेते हैं और अनौपचारिक वसूलकर्ताओं के पास बचत करते हैं। उनको दानियों से ऋण और अनुदान मिलता है। वे राज्य सरकार की स्वामित्व वाली कंपनियों के पास बीमा कराते हैं। वे प्रेषण जाल (जैसे हवाला) से निधि अंतरण पाते हैं।


title: लघु वित्त

text: ऐसी उज्जवल रेखाएं बहुत ही कम नजर आएंगी, जिनकी बदौलत व्यष्टि-वित्त का इस तरह की गतिविधियों से भेद किया जा सके। ऐसे दावे भी किए जा सकते हैं कि सरकार, जो राज्य के बैंकों को ग़रीब उपभोक्ताओं के जमा खाते खोलने का आदेश देती है, अथवा साहूकार, जो सूदख़ोरी में जुटा है, या दातव्य संस्था, जो बछिया घर चलाती है, को व्यष्टि-वित्त में शामिल किया गया है। इसके अलावा, उनको उपलब्ध वित्तीय संस्थाओं की संख्या और उनकी क्षमता बढ़ाने से, वित्तीय पहुंच की समस्या का सही समाधान हो सकता है। हाल के कुछ वर्षों से, इन संस्थाओं की विविधता को व्यापक बनाने पर अधिक बल दिया जा रहा है, क्योंकि अलग-अलग संस्थाएं, अलग-अलग क़िस्म की ज़रूरतें पूरी करती हैं।


title: लघु वित्त

text: ग़रीबों की मदद करने के लिए गठित एक सलाहकार दल (CGAP) ने 2004 में कुछ ऐसे सिद्धांत पिरोए, जिनमें डेढ़ शताब्दी से अपनाई गई विकास प्रकिया का सार संग्रहित किया गया और 10 जून 2004 को हुए G8 शिखर सम्मेलन के आठ नेताओं के दल ने इनका समर्थन किया:


title: लघु वित्त

text: व्यष्टि-वित्त का दान से भी भेद किया जा सकता है। निर्धन परिवारों को अथवा ऐसे ग़रीबों को, जो ऋण चुकाने के लिए ज़रूरी नकद भी नहीं जुटा पाते हैं, अनुदान देना बेहतर होगा। युद्ध की दशा में अथवा प्राकृतिक विपदा के बाद, ऐसे हालात पैदा हो सकते हैं।


title: लघु वित्त

text: व्यष्टि-वित्त के व्यवसायी और दानी, अक्सर यह दलील पेश करते हैं कि लघु-ऋण, उत्पादक प्रयोजनों के लिए, जैसे लघु-उद्यम शुरू करने अथवा उसके विस्तार तक सीमित किया जाना चाहिए। इसकी प्रतिक्रिया में निजी क्षेत्र के पैरवीकारों की दलील है कि पैसा चिरभोग्य होने के कारण प्रतिबंध लगाना असंभव है और किसी भी हालत में अमीर लोगों को यह तय नहीं करना चाहिए कि ग़रीब लोग अपना पैसा कैसे खर्च करें।


title: लघु वित्त

text: संभवत: सूदख़ोरी के बारे में परंपरागत पश्चिमी विचारधारा से प्रभावित होकर, पारंपरिक साहूकार की भूमिका की, ख़ास कर आधुनिक व्यष्टि-वित्त के प्रारंभिक दौर में, कड़ी आलोचना की गई। जैसे-जैसे ज़्यादा ग़रीब लोगों को लघु-ऋण संस्थाओं से ऋण मिलने लगे, यह बात साफ़ जाहिर हुई कि साहूकारों की सेवाएं मूल्यवान साबित होती रही हैं। उधारकर्ता, त्वरित ऋण संवितरण, गोपनीयता और लचीले चुकौती कार्यक्रम जैसी सेवाओं के लिए बेहद ज़्यादा ब्याज दर देने के लिए तैयार थे। उनको कभी ऐसा नहीं लगा कि पर्याप्त मुआवज़े के तौर पर कमतर ब्याज दर पाना, बैठकों में भाग लेने, संवितरण के लिए अर्ह बनने की दृष्टि से प्रशिक्षण पाठ्यक्रमों में भाग लेने अथवा मासिक संपार्श्विक अंशदान करने की क़ीमत से बढ़ कर है। जब वे दूसरे कारणों के लिए (जैसे स्कूल शुल्क अदा करने के लिए, स्वास्थ्य के प्रति खर्च के लिए अथवा परिवार की खाद्यान्न संबंधी जरूरतें पूरी करने के लिए) अक्सर उधार लिया करते थे, तब उनको ऐसा बहाना करने पर मजबूर करना भी अरुचिकर लगा कि वे कारोबार शुरू करने के लिए उधार ले रहे हैं। हाल में समग्र वित्तीय प्रणाली पर दिए जाने वाले अधिक बल की वजह से (नीचे का खंड देखें) साहूकारों को, विनियमन के पक्ष में बहस करने और ग़रीब लोगों को उपलब्ध विकल्पों में वृद्धि के लिए, उनके बीच प्रतिस्पर्धा बढ़ाने के प्रति प्रयास करने की दिशा में अधिक वैधता मिलेगी.


title: लघु वित्त

text: आधुनिक व्यष्टि-वित्त, 1970 के दशक में उभरा, जिसमें निजी क्षेत्र के समाधान के प्रति अधिक उन्मुखता नज़र आई. यह इस प्रमाण से ज़ाहिर हुआ कि विकासशील दुनिया में राज्य सरकार के स्वामित्व वाले विकास बैंक, वास्तव में उनको दिए गए विकासोन्मुख लक्ष्य को नज़रंदाज करते हुए, सरासर विफल रहे (ऐडम, ग्रैहम और वॉन पिशके द्वारा संपादित संकलन देखें). तथापि, कई देशों के सरकारी अधिकारियों की विचारधारा अलग है और वे व्यष्टि-वित्त बाज़ारों में हस्तक्षेप करने से बाज़ नहीं आते हैं।


title: लघु वित्त

text: 'बाह्य-पहुंच' (ग़रीबों और अधिक दूरस्थ इलाकों में बसने वाले ग़रीबों तक पहुंचने की व्यष्टि-वित्त संस्थाओं की क्षमता) और 'स्थिरता' (अपना परिचालन खर्च और साथ ही, संभवत: अपने परिचालन राजस्व से, अपने नए ग्राहकों की सेवा करने में लगे खर्च को भरने की क्षमता) के बीच समझौताकारी तालमेल की तीक्ष्णता के बारे में लंबे समय से बहस होती रही है। यद्यपि आम तौर पर यह सहमति हुई है कि व्यष्टि-वित्त के व्यवसायियों को कुछ हद तक इन लक्ष्यों को संतुलित करने की कोशिश करनी चाहिए, फिर भी बोलिविया में बैंकोसोल की न्यूनतम लाभोन्मुखता से लेकर बांग्लादेश में BRAC की अधिक एकीकृत 'लाभ के लिए नहीं' उन्मुखता तक बहुत सारी रणनीतियां नज़र आती हैं। यह बात न केवल अलग-अलग संस्थाओं के लिए, बल्कि राष्ट्रीय व्यष्टि-वित्त प्रणाली को विकसित करने में जुटी सरकारों के लिए भी लागू होती है।


title: लघु वित्त

text: सामान्‍यत: व्यष्टि-वित्त के विशेषज्ञ सहमत हैं कि महिलाएं, सेवा पाने का प्राथमिक केंद्र बिंदु होनी चाहिए। सबूत इशारा करते हैं कि ऋण चुकाने में चूक होने की संभावना पुरुषों के मुकाबले महिलाओं में कम होती है। 52 मिलीयन उधारकर्ताओं को ऋण देनेवाली 704 व्यष्टि-वित्त संस्थाओं (MFI) से 2006 से हासिल किए गए औद्योगिक आंकड़ों में, ऐसी व्यष्टि-वित्त संस्थाएं (MFI) शामिल हैं, जो परस्पर-निर्भर उधार पद्धति (99.3% महिला ग्राहक) अपनाती हैं और ऐसी व्यष्टि-वित्त संस्था‍एं (MFI), जो एकल उधार पद्धति (51% महिला ग्राहक) अपनाती हैं। परस्पर-निर्भर उधार के मामले में बकाया ऋण की मात्रा, 30 दिनों के बाद 0.9% (एकल उधार - 3.1%) रही, जबकि 0.3% ऋण बट्टे खाते डाले गए (एकल उधार - 0.9%). चूंकि ऋण की मात्रा जितनी कम होती है, परिचालन मार्जिन उतना ही कम होता है, इसलिए कई व्यष्टि-वित्त संस्थाएं (MFI) यह मानती हैं कि पुरुषों को उधार देना, अधिक जोखिम भरा होता है। लेकिन कभी-कभार महिलाओं की तरफ भी यही सवाल उठा. विश्व बैंक द्वारा प्रकाशित श्रीलंका के लघु उद्यमियों के हाल में किए गए अध्ययन में पाया गया कि पुरुषों की मिल्कियत के कारोबार (आधे नमूने) के मामले में पूंजी पर प्रतिफल औसतन 11% रहा, जबकि महिलाओं की मिल्कियत के कारोबार के मामले में पूंजी पर प्रतिफल 0% अथवा थोडा नकारात्मक रहा।


title: लघु वित्त

text: व्यष्टि-वित्तीय सेवाओं की, विकसित देशों सहित, हर कहीं ज़रूरत है। लेकिन विकसित अर्थव्यवस्थाओं में, अलग-अलग लक्ष्य रखनेवाली विभिन्न प्रकार की वित्तीय संस्थाओं को मिला कर वित्तीय क्षेत्र के अंदर मौजूद तीव्र प्रतिस्पर्धा से यह सुनिश्चित होता है कि अधिकतर लोगों को कुछ न कुछ वित्तीय सेवाएं ज़रूर मिलती हैं। व्यष्टि-वित्त की नई अवधारणाओं को, जैसे विकासशील दुनिया के परस्पर-निर्भर उधार, विकसित देशों में हस्तांतरित करने के प्रयास ज़्यादा सफल नहीं हुए हैं।


title: लघु वित्त

text: विकासशील अर्थव्यवस्थाओं और ख़ास कर ग्रामीण इलाकों में, विकसित देशों में वर्गीकृत करने योग्य ऐसी बहुत गतिविधियां हैं, जिनका मुद्रीकरण नहीं किया जाता है। अर्थात्; ऐसी गतिविधियां चलाने के लिए धन का उपयोग नहीं किया जाता है। अगर परिभाषित करें, तो ग़रीब लोगों के पास लगभग बहुत कम पैसा होता है। लेकिन उनकी ज़िंदगी में ऐसे हालात उत्पन्न होते हैं, जिनसे निपटने के लिए उनको धन की अथवा चीजें ख़रीदने के लिए पैसों की ज़रूरत पड़ती है।


title: लघु वित्त

text: स्टुअर्ट रुदरफोर्ड ने हाल में प्रकाशित अपनी क़िताब "द पुअर एंड देअर मनी" में कई प्रकार की ज़रूरतों का जिक्र किया है:


title: लघु वित्त

text: ग़रीब लोग, अपनी ज़रूरतें पूरी करने की दिशा में, खास तौर से विभिन्न प्रकार के नकद रहित मूल्य तैयार करने और विनिमय द्वारा, अक्सर सृजनात्मक और सहयोगी तरीक़े ढूंढ पाते हैं। नकद के सामान्य विकल्प देश-दर-देश अलग-अलग हैं, लेकिन इसमें विशेष रूप से शामिल हैं पशु-धन, अनाज, ज़ेवरात और बहुमूल्य धातुएं.


title: लघु वित्त

text: जैसे मार्गरेट रॉबिन्सन ने व्यष्टि-वित्त क्रांति में वर्णन किया है, 1980 के दशक में यह सिद्ध किया गया कि “व्यष्टि-वित्त के ज़रिए फ़ायदेमंद तरीक़े से बडे पैमाने पर बाह्य-पहुंच हो सकती है।” और 1990 के दशक में “व्यष्टि-वित्त, एक उद्योग के रूप में विकसित होने लगा”(2001, पृ. 54).


title: लघु वित्त

text: 2000 के दशक में, व्यष्टि-वित्त उद्योग का लक्ष्य है, पूरी न की गई मांग को काफ़ी बडे़ पैमाने पर पूरा करना और ग़रीबी घटाने में भूमिका निभाना. हालांकि पिछले कुछ दशकों में, एक व्यवहार्य, वाणिज्यिक व्यष्टि-वित्त क्षेत्र विकसित करने में काफ़ी तरक्की की गई है, लेकिन इससे पहले कि इस उद्योग को दुनिया भर की भरपूर मांग को पूरा करना संभव हो पाए, उसके समक्ष बहुत सारी समस्याएं हैं, जिनका समाधान अभी नहीं हुआ है।


title: लघु वित्त

text: रुदरुफोर्ड यह दलील पेश करते हैं कि धन प्रबंधकों के रूप में गरीब लोगों की मूल समस्या है, 'सामान्य रूप से मोटी' रकम जुटा पाना.


title: लघु वित्त

text: नया घर बनाने का मतलब है, विविध भवन-सामग्रियों की बरसों से बचत और सुरक्षा, जब तक कि निर्माण-कार्य शुरू करने के लिए पर्याप्त साधन न जुट जाएं. बच्चों के स्कूल का खर्च जैसे वर्दी, रिश्वत आदि भरने के लिए, मुर्गियां खरीदना और बिक्री द्वारा पैसे जुटाने के लिए उनका पालन करना। क्योंकि ज़रूरत से पहले ही तमाम मूल्य संचित किया जाता है, इसलिए इस धन प्रबंधन रणनीति को कहते हैं ‘ऊपर की बचत ’.


title: लघु वित्त

text: अक्सर लोगों के पास ज़रूरत के मौक़ों पर पैसे नहीं होते हैं, इसलिए वे उधार लेते हैं। एक ग़रीब परिवार, ज़मीन खरीदने के लिए अपने रिश्तेदारों से, चावल खरीदने के लिए साहूकार से अथवा सिलाई मशीन खरीदने के लिए व्यष्टि-वित्त संस्था से उधार ले सकता है। चूंकि खर्च उठाने के बाद ये ऋण बचत में से चुकाने पड़ते हैं इसलिए रुदरफोर्ड इसे ‘नीचे की बचत’ कहते हैं। रुदरफोर्ड का मानना है कि लघु-ऋण से सिर्फ़ आधी समस्या टल गई है और यक़ीनन यही हिस्सा कम अहमियत वाला है। लघु-ऋण संस्थाओं को अपने ऋण, बचत खातों के जरिए देने चाहिए, ताकि ग़रीब लोग अपने असंख्य जोखिम संभाल सकें.


title: लघु वित्त

text: अधिकतर ज़रूरतें, बचत और ऋण के मिश्रण से पूरी की जाती हैं। बांग्लादेश में ग्रामीण बैंक और दूसरे दो बड़ी व्यष्टि-वित्त संस्थाओं के न्यूनतम प्रभाव का आकलन करने पर पाया गया कि आगे ग्रामीण कृषीतर लघु उद्यमों को वित्तीय सहायता देने के इरादे से ग्राहकों को दिए गए हर $1 के उधार के लिए दूसरे साधनों, ख़ास कर बचत से क़रीब $ 2.50 मिले। इसका समानांतर उदाहरण पश्चिम में देखा जा सकता है जिसमें पारिवारिक कारोबार के लिए धनराशि, ज्यादातर बचत से और ख़ास कर प्रारंभ में मिलती है।


title: लघु वित्त

text: हाल में किए गए अध्ययनों से भी यह जाहिर हुआ है कि बचत के अनौपचारिक तरीक़े बेहद असुरक्षित होते हैं। उदाहरण के लिए युगांडा के राइट और मुटेसारिया के अध्ययन से निष्कर्ष निकला कि ‘जिनके पास अनौपचारिक क्षेत्र में बचत करने के अलावा कोई रास्ता नहीं है उनको लगभग कुछ न कुछ पैसा खोना ही पड़ेगा – संभवत: अपनी बचत का क़रीब एक चौथाई हिस्सा.”


title: लघु वित्त

text: रुदरफोर्ड, राइट और दूसरों के कार्य की बदौलत व्यवसायियों को लघु-ऋण की मिसाल के एक अहम पहलू पर पुनर्विचार करन पड़ा है: यह कि ग़रीब लोग, उधार लेकर, लघु उद्यम स्थापित कर और अपनी आय बढ़ा कर ग़रीबी से बाहर निकलते हैं। नई मिसाल में, अपनी आमदनी का बड़ा हिस्सा बचा कर अपनी संपत्ति बनाते हुए, अपनी बहुत सारी कमज़ोरियों को कम करने के प्रति ग़रीब लोगों के प्रयासों पर अधिक ध्यान दिया गया है। उनको ऋणों की ज़रूरत तो होती है, लेकिन उनको लघु उद्यमों की तरह उपभोग के लिए उधार लेना भी उतना ही उपयोगी लग सकता है। गृहस्थी और पारिवारिक जोखिम संभालने के लिए बचत करने और ज़रूरत पड़ने पर पैसे निकालने का सुरक्षित, लचीला स्थापन भी उतना अनिवार्य है।


title: लघु वित्त

text: व्यष्टि-वित्त के वितरण का नक्शा बनाने की अब तक कोई कोशिश नहीं की गई है। 2004 में विकासशील दुनिया में 'वैकल्पिक वित्तीय संस्थाओं' का विश्लेषण करते हुए हाल में एक उपयुक्त न्यूनतम मानदंड स्थापित किया गया। लेखकों ने, वाणिज्यिक बैंकों से सेवा पाने वाले लोगों से अधिक ग़रीब लोगों की सेवा में लगी 3,000 से अधिक संस्थाओं के लगभग 665 मिलीयन ग्राहकों के खातों की गिनती की; इन खातों में से, 120 मिलीयन खाते उन संस्थाओं में रखे गए थे, जिनको सामान्यत: व्यष्टि-वित्त देनेवाली संस्था माना जाता है। लेकिन इनमें आंदोलन की विविध ऐतिहासिक जड़ों को प्रतिबिंबित करनेवाले ये भी शामिल हैं; डाक बचत बैंक (318 मिलीयन खाते), राज्य कृषि और विकास बैंक (172 मिलीयन खाते), वित्तीय सहकारी समितियां और ऋण संघ (35 मिलीयन खाते) और विशिष्ट ग्रामीण बैंक(19 मिलीयन खाते).


title: लघु वित्त

text: क्षेत्रीय तौर पर इन खातों का सबसे अधिक संकेंद्रण भारत में रहा (188 मिलीयन खाते, जो कुल राष्ट्रीय आबादी का 18% हिस्सा है). सबसे कम संकेंद्रण लैटिन अमेरिका और कैरिबियन में (14 मिलीयन खाते, जो कुल आबादी का 3% बनते हैं) और अफ्रीका (27 मिलीयन खाते, जो कुल आबादी का 4% बनते हैं) में है। यह मान कर चलते हुए कि विकसित दुनिया के अधिक बैंक ग्राहकों को अपना कामकाज ठीक तरह से संभालने के लिए कई सक्रिय खातों की ज़रूरत पड़ती है, ये आंकड़े दर्शाते हैं कि व्यष्टि-वित्त आंदोलन का लक्ष्य पूरा होने में अभी मंज़िल दूर है।


title: लघु वित्त

text: वैकल्पिक वित्तीय संस्थाओं में ऋणों की तुलना में बचत खातों की संख्या, एक के मुक़ाबले क़रीब चार गुना अधिक है। यह एक विश्वव्यापी नमूना है, जो क्षेत्रों के हिसाब से ज़्यादा बदलता नहीं है।”


title: लघु वित्त

text: चुनिंदा व्यष्टि-वित्त संस्थाओं के बारे में विस्तृत आंकड़ों का एक महत्वूपूर्ण स्रोत है "माइक्रो बैंकिंग बुलेटिन" . 2006 के अंत तक उसने 52 मिलीयन उधारकर्ताओं ($ 23.3 अरब बकाया ऋण) और 56 मिलीयन बचतकर्ताओं ($ 15.4 अरब जमाराशियां) की सेवा करने वाली 704 व्यष्टि-वित्त संस्थाओं (MFI) पर नज़र रखी थी। इन ग्राहकों में से 70% एशिया के, 20% लैटिन अमेरिका के और बाक़ी, दुनिया के शेष भाग के रहे.


title: लघु वित्त

text: अब तक ऐसा कोई अध्ययन नहीं किया गया है जिससे ROSCA जैसे ‘अनौपचारिक’ व्यष्टि-वित्त संगठनों और शादी-ब्याह, अंत्येष्टि और बीमारी जैसी परिस्थितियों में खर्च संभालने में लोगों की मदद करनेवाले अनौपचारिक संघों के पैमाने अथवा वितरण के बारे में जानकारी मिले। लेकिन बहुत सारे मामलों के अध्ययन प्रकाशित हुए हैं, जिनमें यह जाहिर किया गया है कि बाहर से थोडी-सी मदद लेकर स्वयं ग़रीब लोगों द्वारा सामान्यत: परिकल्पित और संभाले गए ये संगठन, विकासशील दुनिया के अधिकतर देशों में काम कर रहे हैं।


title: लघु वित्त

text: 1970 के दशक में शुरू हुआ लघु-ऋण का युग समाप्त होकर अब उसकी जगह ‘समग्र प्रणाली’ दृष्टिकोण ने ले ली है। हालांकि लघु-ऋण ने, ख़ास कर शहरी और लगभग शहरी इलाकों में तथा उद्यमशील परिवारों के साथ बहुत कुछ हासिल किया, लेकिन घनी आबादी वाले ग्रामीण इलाकों में वित्तीय सेवाएं प्रदान करने में इनकी प्रगति धीमी रही।


title: लघु वित्त

text: नई वित्तीय प्रणाली के दृष्टिकोण में शताब्दियों से चलते आ रहे व्यष्टि-वित्त के समृद्ध इतिहास को और विकासशील दुनिया में ग़रीब लोगों की सेवा करने वाली संस्थाओं की असीम विविधता को व्यावहारिक दृष्टि से क़बूल किया जाता है। इसकी जड़ें, दुनिया के ग़रीब लोगों की वित्तीय सेवाओं की ज़रूरतों की विविधता, बढ़ती जागरूकता और ऐसे विविध परिवेश में भी, जिसमें वे जीते और काम करते हैं, जमी हैं।


title: लघु वित्त

text: ब्रिगिट हेम्सस ने अपनी क़िताब 'एक्सेस फ़ॉर ऑल’ में, समग्र वित्तीय प्रणाली से व्यष्टि वित्तपोषकों की चार सामान्य श्रेणियों के बीच भेद किया और व्यष्टि-वित्त आंदोलन का लक्ष्य हासिल करने में उनकी मदद करने के लिए सक्रिय रणनीति बनाने की दलील देती हैं।


title: लघु वित्त

text: उचित विनियमन और देख-भाल के साथ, इन संस्थाओं में से हर एक, व्यष्टि-वित्त की समस्‍या का समाधान करने में प्रेरक साबित हो सकती हैं। उदाहरण के लिए, स्व-सहाय दल को वाणिज्यिक बैंकों के साथ जोड़ने के प्रयास किए जा रहे हैं, जिससे कि सदस्य की मिल्कियत के संगठन एक साथ मिल कर बड़े पैमाने पर और व्यापक रूप से मितव्ययिता हासिल कर सकें और मोबाइल बैंकिंग और ई-भुगतान प्रौद्योगिकियों का, उनके व्यापक शाखा जाल के साथ एकीकरण करते हुए, इनकी संख्या घटाने में वाणिज्यिक बैंकों के प्रयासों का समर्थन कर सकें.


title: लघु वित्त

text: ग़रीब लोगों को उम्दा क़िस्म की बचत सेवाएं विकसित करने में हो रही धीमी प्रगति के कारण, विकसित दुनिया में उधारदाताओं के जरिए लघु उधार बढ़ाने के लिए समकक्ष मंच विकसित हुए हैं। 2005 में किवा(अमेरिका), 2006 में माइक्रोप्लेस (अमेरिका), 2007 में माईC4 (डेनमार्क), युनाइटेड प्रॉस्परिटी(अमेरिका), 51 गिव, वोकाई(चीन), रंग दे(भारत) और 2008 में युनाइटेड यूथ डेवलपमेंट आर्गनाइज़ेशन(युनाइटेड किंगडम). किवा के समकक्ष मंच के जरिए अगस्त 2009 तक 87 मिलीयन अमेरिकी डालर के ऋण दिए जा चुके थे (हर महीने किवा लगभग $5 मिलीयन तक ऋण सुविधाएं प्रदान करता है). इसकी तुलना में, 2006 के अंत में अनुमान लगाया गया था कि लघु-ऋण की 250 अरब अमेरिकी डालर के क़रीब आवश्यसकता होगी।


title: लघु वित्त

text: अधिकतर विशेषज्ञ सहमत हैं कि लेन-देन खर्च और विनिमय दर जोखिम घटाने के लिए ये निधि, उन देशों में जहां लघु-ऋण दिया जाता है, स्थानीय तौर पर संचित की जानी चाहिए।


title: लघु वित्त

text: समकक्ष मंचों पर प्रकटीकरण करने की समस्याएं रही हैं, जबकि कुछ स्रोतों से ख़बर मिली है कि जानी-पहचानी बैंकिंग संबंधी वार्षिक प्रतिशत दर के बदले उधारकर्ताओं से सपाट दर पद्धति से ब्याज वसूल किया गया।. सपाट दर पद्धति से, जिसे विकसित देशों में विनियमित वित्तीय संस्थाओं में क़ानून के दायरे से बाहर किया गया है, अलग-अलग उधारदाताओं को यह समझने में दुविधा हो सकती है कि उनका उधारकर्ता, वास्तविक से कम दर पर ब्याज दे रहा है। उधार देने संबंधी मानकों के बारे में अंतर्राष्ट्रीय सत्य प्रकट करने की दिशा में हाल में एक उद्योग व्यापी पहल की गई, जिसे ACCION इंटरनेशनल, CGAP, द एशियन डेवेलपमेंट बैंक, ग्रामीण बैंक, BRAC, प्लैनेट फाइनांस, कालवर्ट, WOCCU और JP मॉर्गन सहित लघु-ऋण की क़ीमत निर्धारित करनेवाले अनेक प्रमुख शेयरधारकों ने समर्थन दिया है। समकक्ष मंचों के बारे में अधिक जानकारी के लिए लघु-ऋण और वेब देखें.


title: लघु वित्त

text: व्यष्टि-वित्त के कुछ समर्थकों ने विश्वसनीय सबूत पेश किए बग़ैर दावा किया है कि व्यष्टि-वित्त के पास अकेले ही ग़रीबी हटाने की शक्ति है। इस दावे की काफी आलोचना की गई है। इसके अलावा, इस असर पर निगरानी रखने और इसे आंकने में कुछ हद तक कठिनाई होने के कारण आर्थिक विकास के एक साधन के तौर पर व्यष्टि-वित्त के वास्तविक प्रभाव पर बहुत कम अनुसंधान किया गया है। 2008 के अंत में, इन्नोवेशन फॉर पवर्टी एक्शन/फ़ाइनैनशियल एक्सेस इनिशिएटिव माइक्रोफ़ाइनैन्स रिसर्च कॉन्फ़्रेन्स में न्यूयॉर्क विश्वविद्यालय के अर्थशास्त्री, जोनाथन मोर्डुश ने बताया कि व्यष्टि-वित्त के असर के बारे में विधि-विज्ञान की दृष्टि से अच्छे-ख़ासे मानने लायक़ एक या दो अध्ययन ही हैं।


title: लघु वित्त

text: समाज वैज्ञानिक जॉन वेस्टोवर ने पता लगाया कि ग़रीबी हटाने में व्यष्टि-वित्त के प्रभाव का ज्यादा सबूत, उपाख्यानात्मक रिपोर्टों या मामला अध्ययनों पर आधारित हैं। उसने इस विषय पर प्रारंभ में 100 से ज्यादा लेख ढूंढ़ निकाले, लेकिन उन्हीं 6 लेखों को सम्मिलित किया जिनमें उदाहरण बनने लायक़ पर्याप्त गुणात्मक आंकड़े थे। इन अध्ययनों में से एक में पाया गया कि व्यष्टि-वित्त से ग़रीबी कम हुई। अन्य दो अध्ययनों में यह निष्कर्ष निकालना संभव नहीं हो पाया कि व्यष्टि-वित्त से ग़रीबी कम हुई। लेकिन इनमें कार्यक्रम पर सकारात्मक असर डालने कुछ अंश नजर आए। अन्य अध्ययनों ने इसी तरह का निष्कर्ष निकाला, जिनके सर्वेक्षण से पता चला कि अधिकतर सहभागियों ने वित्तीय सहायता के बारे में बेहतर महसूस किया, जबकि कुछ सहभागियों को ख़राब लगा।


title: लघु वित्त

text: मई 2009 में, इन्नोवेशन फॉर पवर्टी एक्शन इन न्यू हेवन ने एक लेख प्रकाशित किया, जिसमें यह पाया गया कि वित्तीय प्रशिक्षण पाने के लिए जिनको यादृच्छिक रूप से चुना गया था उनको अधिक लाभ मिला। लेकिन दूसरे असर नजर नहीं आए जैसे "जिन्होंने अपने कारोबार में समस्याएं होने की खबर दी"


title: लघु वित्त

text: इस समय गिने-चुने सामाजिक हस्तक्षेप है जिनको HIV/AIDS की जागरूकता बढ़ाने के लिहाज़ से व्यष्टि वित्तपोषण के साथ जोड़ दिया गया है। ऐसे हस्तक्षेप हैं “AIDS और लिंग समानता के लिए व्यष्टि-वित्त के साथ हस्त‍क्षेप”(IMAGE) जो “दी सिस्टर्स फ़ॉर लाइफ़” कार्यक्रम के साथ व्यष्टि वित्तपोषण को समाविष्ट करता है, जो एक ऐसा भागीदारी कार्यक्रम है, जिसमें महिलाओं की संप्रेषण कुशलता और नेतृत्व बढ़ाने के लिए लिंग संबंधी विभिन्न भूमिकाओं, लिंग आधारित हिंसा और HIV/AIDS के बारे में शिक्षा प्रदान करता है। "दी सिस्टर्स फ़ॉर लाइफ’’ कार्यक्रम के दो चरण हैं, जिसके पहले चरण में सुविधा पहुंचाने वाले के साथ एक-एक घंटे के दस कार्यक्रम होते हैं, जबकि दूसरे चरण में समूह में नेता को पहचान कर, उनको आगे प्रशिक्षित किया जाता है और उनको अपने संबंधित केंद्रों में कार्य-योजना लागू करने की इजाज़त दी जाती है।


title: लघु वित्त

text: व्यष्टि-वित्त को व्यावसायिक शिक्षा और स्वास्थ्य हस्तक्षेप के पैकेज के साथ भी जोड़ा गया है. BRAC (NGO) के ग्रामीण संगठन भी, व्यष्टि-वित्त को अन्य सामाजिक हस्तक्षेप के साथ जोड़ते हैं।


title: लघु वित्त

text: उधारकर्ताओं से वसूली जा रही अधिक ब्याज दर की भी अधिक आलोचना की गई है। 2006 में अपनी स्वेच्छा से माइक्रो बैंकिंग बुलेटिन को रिपोर्ट प्रस्तु्त करने वाली 704 व्यष्टि-वित्त संस्थाओं के नमूने में दर्शाया गया वार्षिक वास्तविक औसत संविभाग प्रतिफल 22.3% रहा.लेकिन ग्राहकों से वसूल की गई ब्याज दर अधिक रही, क्योंकि इनमें स्थानीय मुद्रा-स्फ़ीति और व्यष्टि-वित्त संस्थाओं के अशोध्य ऋण संबंधी खर्च भी शामिल किए जाते हैं। मोहम्मद यूनुस ने हाल में इस बात पर ज़ोर देते हुए दोहराया है और अपनी नवीनतम क़िताब में यह दलील पेश की है कि अपने दीर्घावधि परिचालन खर्च से 15% अधिक ब्याज दर प्रभारित करने वाली व्यष्टि-वित्त संस्थाओं से दंड वसूलना चाहिए.


title: लघु वित्त

text: दानियों की भूमिका पर भी सवाल उठे हैं। ग़रीबों की मदद करने के लिए सलाहकारी दल (CGAP) ने हाल में टिप्पणी की कि खर्च किये गये उनके पैसों का बड़ा हिस्सा प्रभावोत्पादक नहीं होता है, या तो इसलिए कि वह, असफल और अक्सर जटिल निधियन तंत्र के बीच में ही (उदाहरण के लिए सरकारी शीर्ष सुविधा) लटक जाता है। कुछ मामलों में, बाजार को विकृत करते हुए और अल्प ब्याज अथवा ब्याज रहित मुद्रा के साथ घरेलू वाणिज्यिक पहल करते हुए, ख़राब तरीक़े से बनाए कार्यक्रमों के कारण, समग्र वित्तीय प्रणाली का विकास थम गया है।"


title: लघु वित्त

text: लघु उधारदाताओं की इस कारण भी आलोचना की गई है कि वे ग़रीब घरों की कार्यकारी स्थिति की अधिक जिम्मेदारी नहीं लेते हैं, ख़ास कर जब उधारकर्ता, व्यष्टि-वित्त संस्थाओं (MFI) द्वारा नियंत्रित किसी संगठन के ज़रिए अपने हस्तशिल्प अथवा अपनी कृषि पैदावार बेच कर आधी मजदूरी पर मजदूर बनते हैं। नाना रूप में आय पाने और उसे बढाने के इरादे से अपने उधारकर्ता की मदद करने की व्यष्टि-वित्त संस्थाओं (MFI) की चाहत ने इस तरह के रिश्ते की चिंगारी, कई देशों में ख़ास कर बांग्लादेश में, जहां हज़ारों की संख्या में उधारकर्ता, ग्रामीण बैंक अथवा BRAC की सहायक विपणन इकाइयों के लिए कारगर तरीक़े से मज़दूरी पानेवाले मजदूरों की तरह काम करते हैं, फैला दी है। आलोचकों का मानना है कि कार्य-समय, कार्य करने की स्थिति, सुरक्षा अथवा बाल श्रम के मामलों में अगर कोई नियम अथवा मानक हैं भी, तो वे बहुत ही कम हैं और दुर्व्यवहार को ठीक करने के निरीक्षण तंत्र भी न के बराबर हैं। मज़दूर संघ और सामाजिक दृष्टि से जिम्मेदार निवेश अधिवक्ता, इन कुछ चिंताजनक मामलों पर विचार करते रहे हैं।


title: गार्सां द तासी

text: गार्सां द तासी () का जन्म फ्रांस में हुआ था। हिन्दी (हिंदुई) तथा उर्दू (हिन्दुस्तानी) साहित्य का सर्वप्रथम इतिहास ग्रंथ "इस्त्वार द ल लितरेत्यूर ऐंदूई ऐ ऐंदूस्तानी" इन्हीं का लिखा हुआ है। इसका पहला संस्करण दो भागों में १८३९ तथा १८४७ में प्रकाशित हुआ था। दूसरा परिवर्द्धित संस्करण तीन भागों में १८७०-७१ में प्रकाशित हुआ था। इन्होंने अपनी रचना में केवल उर्दू के कवियों को स्थान दिया, इन्होंने कवियों को स्थान तो दिया परंतु कालक्रम नहीं दिया और का काल विभाजन भी नहीं किया। गार्सां द तासी ने भारत के लोकप्रिय उत्सवों का भी विवरण प्रस्तुत किया है। गार्सां द तासी हिन्दुस्तानी साहित्य के महत्त्व को स्वीकार करते हैं तथा उसे किसी अन्य भाषा से हीन नहीं समझते हैं।


title: भाई मणी सिंह

text: भाई मणी सिंह (भाई मनी सिंघ ; 10 मार्च 1644 – 24 जून 1734) १८वीं शताब्दी के सिख विद्वान तथा शहीद थे। जब उन्होने इस्लाम स्वीकार करने से मना कर दिया तो मुगल शासक ने उनके शरीर के सभी जोड़ों से काट-काट कर उनकी हत्या का आदेश दिया।


title: भाई मणी सिंह

text: भाई मणि सिंह के बचपन का नाम 'मणि राम' था। उनका जन्म अलीपुर उत्तरी में एक राजपूत परिवार मे हुआ था जो सम्प्रति पाकिस्तान के मुजफ्फरगढ़ जिले में है। उनके पिता का नाम माई दास तथा माता का नाम मधरी बाई था। वे गुरु गोबिन्द सिंह के बचपन के साथी थे। १६९९ में जब गुरुजी ने खालसा पंथ की स्थापना की थी तब 'सिख' धर्म निभाने की प्रतिज्ञा ली थी। इसके तुरन्त बाद गुरुजी ने उन्हें अमृतसर जाकर हरमंदिर साहब की व्यवस्था देखने के लिये नियुक्त कर दिया।


title: भाई मणी सिंह

text: इतिहास पढ़ने से पता चलता है कि भाई मणी सिंह के परिवार को गुरुघर से कितना प्यार और लगावा था। भाई मणी सिंह के 12 भाई हुए जिनमें 12 के 12 की शहीदी हुई, 9 पुत्र हुए 9 के 9 पुत्र शहीद। इन्हीं पुत्रों में से एक पुत्र थे भाई बचित्र सिंह जिन्होंने नागणी बरछे से हाथी का मुकाबला किया था। दूसरा पुत्र उदय सिंह जो केसरी चंद का सिर काट कर लाया था। 14 पौत्र भी शहीद, भाई मनी सिंह जी के 13 भतीजे शहीद और 9 चाचा शहीद जिन्होंने छठे पातशाह की पुत्री बीबी वीरो जी की शादी के समय जब फौजों ने हमला कर दिया तो लोहगढ़ के स्थान पर जिस सिक्ख ने शाही काजी का मुकाबला करके मौत के घाट उतारा वो कौन था, वे मनी सिंह जी के दादा जी थे। दादा के 5 भाई भी थे जिन्होंने ने भी शहीदी दी।


title: मधुबनी लोक सभा निर्वाचन क्षेत्र

text: वर्तमान में, मधुबनी लोकसभा निर्वाचन क्षेत्र में 1976 में पुनर्गठन के बाद निम्नलिखित छह विधानसभा खंड शामिल हैं:


title: मधुबनी लोक सभा निर्वाचन क्षेत्र

text: 1976 से पहले, मधुबनी विधानसभा क्षेत्र एक ही नाम के जिले के पूर्वी लोकसभा निर्वाचन क्षेत्र का हिस्सा था, लेकिन 1976 के बाद पूर्वी लोकसभा क्षेत्र का नाम बदलकर झंझारपुर कर दिया गया क्योंकि मधुबनी विधानसभा क्षेत्र को पूर्व जयनगर लोकसभा क्षेत्र में विलय करने के लिए निकाल लिया गया था । जयनगर लोकसभा क्षेत्र में मधुबनी जिले के पश्चिमी विधानसभा क्षेत्र के अलावा दरभंगा जिले के जाले विधानसभा क्षेत्र शामिल थे। मधुबनी विधानसभा क्षेत्र को शामिल किए जाने के बाद, मधुबनी विधानसभा क्षेत्र के नुकसान की भरपाई करने के लिए, जयनगर लोकसभा क्षेत्र का नाम बदलकर मधुबनी और लडानिया सीडी ब्लॉक के रूप में बदल दिया गया और आसपास के क्षेत्रों को नवगठित झंझारपुर लोकसभा क्षेत्र में विलय कर दिया गया। इस पुनर्गठन के बाद, जिले में कम्युनिस्ट वोट बैंक का विभाजन हो गया और सीपीआई को इस जिले के पूर्वी लोकसभा निर्वाचन क्षेत्र को जीतने में अधिक कठिनाइयों का सामना करना पड़ा, जिसे 1967 और 1971 में सीपीआई के उम्मीदवार भोगेंद्र झा ने जीता था।


title: मधुबनी लोक सभा निर्वाचन क्षेत्र

text: 1976 में पुनर्गठन से पहले, निम्न सदस्य मधुबनी सीट के लिए चुने गए थे जिसमें जिला मुख्यालय सहित मधुबनी जिले का पूर्वी भाग शामिल था:


title: मधुबनी लोक सभा निर्वाचन क्षेत्र

text: 1976 में पुनर्गठन के बाद, निम्न सदस्य मधुबनी सीट के लिए चुने गए, जिसमें मधुबनी जिले का पश्चिमी हिस्सा शामिल था, जिसे पहले जयनगर लोकसभा निर्वाचन क्षेत्र के रूप में जाना जाता था (जिले का पूर्वी निर्वाचन क्षेत्र 1976 में झंझारपुर के नाम से जाना जाता था):


title: बरकतुल्ला विश्वविद्यालय

text: बरकतउल्लाह विश्वविद्यालय, मध्यप्रदेश का एक प्रमुख विश्वविद्यालय है, जो भोपाल में स्थित है। भोपाल के स्‍वतंत्रता सेनानी प्रो॰ बरकतउल्लाह के नाम पर इस विश्वविद्यालय का नामकरण किया गया था। राज्‍य सरकार द्वारा वित्तपोषित इस विश्वविद्यालय से भोपाल के अतिरिक्‍त सात अन्‍य जिलों सीहोर, विदिशा, रायसेन, हरदा, होशंगाबाद, राजगढ़ और बेतूल के महाविद्यालय सम्बद्ध हैं। इसकी स्‍थापना १९७० में की गई थी और इसका नामकरण १९८८ में किया गया।


title: मौलिन्नोंग

text: मौलिन्नोंग (Mawlynnong) भारत के मेघालय राज्य के पूर्व खासी हिल्स ज़िले में स्थित एक गाँव है। यह एशिया का सबसे स्वच्छ ग्राम होने के लिए जाना जाता है। मौलिन्नोंग पिनुर्स्ला सामुदायिक विकास खंड और विधानसभा निर्वाचनक्षेत्र के अन्दर आता है।


title: मौलिन्नोंग

text: मावल्यान्नॉंग को इसकी स्वच्छता के लिए जाना जाता है। यहाँ बेकार सामान को बाँस से बने कचरा पात्रों में डाला जाता है और इसको एक गड्डे में डालकर उसकी खाद तैयार की जाती है। ट्रेवल पत्रिका "डिस्कवर इंडिया" ने वर्ष २००३ में इस गाँव को एशिया में और वर्ष २००५ में भारत का सबसे स्वच्छ ग्राम घोषित किया। वर्तमान में इस गाँव पर मोयसुनेप किचू का वृत्तचित्र बन रहा है जिसका नाम एशियाज क्लिनेस्ट विलेज है।


title: मौलिन्नोंग

text: यहाँ रहने वाले अधिकतर लोग खासी समुदाय के हैं। खासी लोगों की परम्परा के अनुसार मावल्यान्नॉंग में सम्पत्ति और धन दौलत माँ अपनी सबसे बड़ी पुत्री को देती है और वह अपनी माँ का उपनाम आगे बढ़ाती है।


title: यामिनी कृष्णमूर्ति

text: मुंगरा यामिनी कृष्णमूर्ति का जन्म २० दिसंबर १९४० को हुआ था।यामिनी भरतनाट्यम और कुचिपुड़ी नृत्य की एक भारतीय नर्तकी हैं।


title: यामिनी कृष्णमूर्ति

text: यामिनी कृष्णमूर्ति को सन २००१ में भारत सरकार ने कला क्षेत्र में पद्म भूषण से सम्मानित किया था। ये दिल्ली से हैं।


title: यामिनी कृष्णमूर्ति

text: यामिनी कृष्णमूर्ति का जन्म मदनपल्ली, चित्तूर जिले, आंध्र प्रदेश में हुआ था। वह एक अर्ध चंद्रमा की रात को पैदा हुई थी, और उसके दादा ने उसका नाम यामिनी पूर्णातिलाका रखा था, जिसका अर्थ है "रात के भौंह पर एक पूर्ण चिह्न।" उन्हें चिदंबरम, तमिलनाडु में लाया गया था। उसकी मातृभाषा तेलुगु है।


title: यामिनी कृष्णमूर्ति

text: यामिनी कृष्णमूर्ति ने 1957 में मद्रास में डेब्यू किया। उन्हें तिरुमाला तिरुपति देवस्थानम के अस्थाना नर्तकी (निवासी नर्तकी) होने का सम्मान प्राप्त है। कुछ आलोचकों ने देखा है कि यामिनी का नृत्य लयबद्ध व्यक्ति को दर्शाता है। वह कुचिपुड़ी नृत्य के "मशाल वाहक" के रूप में भी जानी जाती थीं।


title: यामिनी कृष्णमूर्ति

text: भरतनाट्यम और कुचिपुड़ी के प्रतिपादक के रूप में उनका अग्रणी स्थान है। वह अपने संस्थान, यामिनी स्कूल ऑफ़ डांस, हौज़ खास, नई दिल्ली में युवा नर्तकियों को नृत्य सिखाती हैं।


title: यामिनी कृष्णमूर्ति

text: उनके नृत्य करियर ने उन्हें कई पुरस्कार दिए, जिनमें पद्म श्री (1968) पद्म भूषण (2001), और पद्म विभूषण (2016) शामिल हैं, जो भारत गणराज्य के सर्वोच्च नागरिक पुरस्कारों में से हैं। 8 मार्च 2014 को महिला दिवस के अवसर पर शांभवी स्कूल ऑफ डांस में "नयिका-एक्सीलेंस पर्सनलाइज़्ड" द्वारा उन्हें "नाट्य शास्त्र" अवार्ड से सम्मानित किया गया। उन्होंने "वुमन ऑफ़ कुचीपुडी" पर एक व्याख्यान प्रदर्शन दिया। उसने एक कुचिपुड़ी डांस डीवीडी भी जारी की, जिसमें प्रचेत काशी की विशेषता थी जो कुचिपुड़ी डांस्यूज़ श्रीमती की बेटी है। शांभवी के कलात्मक निर्देशक वैजयंती काशी।


title: मोहनदास नैमिशराय

text: उनके पिता आरंभ में सामाजिक कार्यकर्ता थे। वे डिप्रेस्ड लीग के चेयरमेन रहे और जब उन्होंने हायस्कूल किया तो वे पूरे जिले में हायस्कूल करने वाले दूसरे व्यक्ति थे। पिताजी नाटकों में भूमिका भी करते थे।


title: प्रज्ञा

text: मानव के मन के अध्ययन के सन्दर्भ में, सत्य-असत्य की पहचान करने तथा समस्याओं के हल करने की मन की क्षमता को प्रज्ञा (intellect) कहते हैं। प्रज्ञा मन की वह क्षमता है जो सही निष्कर्ष पर पहुँचने में सहायक होती है।


title: प्रज्ञा

text: आधुनिक मनोविज्ञान और तंत्रिका विज्ञान (न्यूरोसाइन्स) में, बुद्धि और प्रज्ञा दोनों ही किसी बात को समझने की मन की वे शक्तियाँ हैं। इनमें अन्तर यह है कि प्रज्ञा का सम्बन्ध तथ्यों (facts) से है जबकि बुद्धि का सम्बन्ध भावनाओं (feelings) से है।


title: प्रखण्ड

text: एक राज्य कई जिलों से मिलकर बना होता है। एक जिले के अन्दर कई प्रखण्ड होते हैं। एक प्रखंड में कई गाँव होते हैं।


title: हत्या

text: गैर कानूनी ढंग से किसी का कत्ल करना हत्या करना कत्ल () कहलाता है और हत्या करने वाला हत्यारा कहलाता है।


title: चुप चुप के

text: चुप चुप के 2006 में बनी प्रियदर्शन द्वारा निर्देशित हिन्दी भाषा की हास्य-नाट्य फिल्म है। मूल रूप से "खट्टा मीठा" के रूप में शीर्षकित, फिल्म की कहानी मलयालम फिल्म "पंजाबी हाउस" (1998) से अनुकूलित की गई है। फिल्म में शाहिद कपूर और करीना कपूर अपनी एक साथ तीसरी फिल्म में नेहा धूपिया, सुनील शेट्टी, परेश रावल, राजपाल यादव, शक्ति कपूर, ओम पुरी और अनुपम खेर के साथ हैं।


title: चुप चुप के

text: जीतू (शाहिद कपूर) एक किस्मत का मारा एक लड़का है, जो जिस भी व्यापार में पैसे लगाता है, वो सब डूब जाता है। उसके ऊपर कर्ज बढ़ता ही जाता है। उसके इतने सारे कर्ज के कारण उसके पिता और सारे लोग उससे परेशान रहते हैं। परेशान हो कर वो अपनी मंगनी, पूजा (सुषमा रेड्डी) से तोड़ देता है और ख़ुदकुशी करने का फैसला करता है, ताकि उसके मरने के बाद बीमा के पैसे से उसके पिता सारा कर्ज उतार सकें। वो जिससे भी कर्ज लिए रहता है, उन सभी को नदी के किनारे बुलाता है और ये बात बता कर पानी में कूद जाता है। लोगों के काफी ढूंढने के बाद भी उसकी लाश नहीं मिलती है। तैराक कहते हैं कि पानी का बहाव ज्यादा होने के कारण लाश बहुत दूर चले गई होगी।


title: चुप चुप के

text: मछ्ली पकड़ने वाले गुंडिया (परेश रावल) और बंड्या (राजपाल यादव) को जाल में एक इंसान (जो असल में जीतू है) मिलता है। वे लोग उसे अस्पताल ले जाते हैं और वहाँ वे लोग जीतू को गूंगा और बेहरा सोचने लगते हैं। जीतू भी ऐसा ही नाटक करने लगता है। प्रभात सिंह चौहान (ओम पूरी) अपने पैसे न मिलने के कारण गुंडिया की नाव ले जाता है। जब गुंडिया उसके पास नाव वापस मांगने आता है तो प्रभात सिंह चौहान उसे कुछ गारंटी के रूप में रखने के लिए देने बोलता है। वो गारंटी के रूप में जीतू और बंड्या को दे देता है और नाव ले कर चले जाता है।


title: चुप चुप के

text: उन दोनों को वहाँ नौकर के रूप में काम कराया जाता है। एक दिन मीनाक्षी (नेहा धूपिया) और श्रुति (करीना कपूर) को पता चलता है कि जीतू गूंगा बेहरा नहीं है। वे लोग उसके राज को राज रखने के बदले कुछ और कराना चाहते हैं। श्रुति की शादी ऐसे घर में तय होती है, जो बस पैसों के लालच में होता है। मीनाक्षी इस शादी को तोड़ने के लिए जीतू से श्रुति का प्रेमी बन कर उनको फोन करने बोलती है, जिससे रिश्ता टूट जाता है।


title: चुप चुप के

text: मीनाक्षी को पता चलता है कि जीतू के ऊपर बहुत सारा कर्ज है और वो पैसों के लिए कुछ भी कर सकता है। जीतू और प्रभात कार से बहुत सारे पैसों के साथ जाते हैं और एक सड़क हादसे का शिकार हो जाते हैं। उन दोनों के न लौटने के कारण उन्हें ऐसा लगता है जैसे जीतू ने कुछ कर दिया है। मीनाक्षी के कहने पर पुलिस जीतू को पकड़ कर उसकी अच्छी तरह पिटाई करती है। प्रभात घर लौटता है और बताता है कि उसके कार की टक्कर हो गई थी, उसके बाद जीतू उसे अस्पताल ले गया और पैसे जिसे देने थे, उसे देकर दवाई लेने गया था, पर लौटा नहीं। ये बात जान कर उन सभी को पछतावा होता है। वे लोग बंड्या के हाथों उसके कर्ज का सारा पैसा गाँव भिजवा देते हैं, और वो आकर बताता है कि पूजा की शादी हो चुकी है, जिसे सुन कर जीतू खुश हो जाता है। इसी बीच श्रुति अपने प्यार का जीतू के सामने इजहार करती है। मंगल को पता चलता है कि श्रुति को जीतू से प्यार करने लगी है और वो उन दोनों की शादी कराने का फैसला करता है। जीतू जो अब कर्ज से मुक्त हो चुका है और श्रुति से प्यार करने लगा है, वो शादी के लिए मान जाता है।


title: चुप चुप के

text: इसी बीच जीतू के घर वालों को जीतू के जीवित होने का पता चल जाता है। वे लोग शादी के समारोह में आते हैं और सभी में बहस शुरू हो जाती है। जब पूजा को पता चलता है कि श्रुति बोल नहीं सकती, तो उसका मन बदल जाता है और वो जीतू को श्रुति से शादी करने बोलती है। इसके बाद जीतू और श्रुति की शादी हो जाती है और वे लोग हमेशा खुश रहते हैं।


title: घुड़खर अभयारण्य

text: घुड़खर अभयारण्य (Indian Wild Ass Sanctuary) गुजरात के लघु कच्छ रण में स्थित है। यह ४९५४ वर्ग किमी क्षेत्र में फैला हुआ है और भारत का सबसे बड़ा अभयारण्य है। यह 'खर', 'गधेरा' या 'घुड़खर' (जंगली गधा) के लिये प्रसिद्ध है।


title: दर्शिल्दो

text: दर्शिल्दो या डिल्डो एक सेक्स खिलौना है जिसका आकार आमतौर पर एक स्तंभित लिंग के समान होता है और जिसको हस्तमैथुन करते समय या फिर किसी साथी अथवा साथियों के साथ शारीरिक संबंध बनाते समय यौनानंद की प्राप्ति के लिए शारीरिक गुहाओं में प्रविष्ठ किया जाता है।


title: दर्शिल्दो

text: यह दो प्रकार का होता है - साधारण और यांत्रिक। साधारण दर्शिल्दो को व्यक्ति अपने हाथ से योनि या गुदा में अंदर बाहर कर के मैथुन करता है, जबकि यांत्रिक दर्शिल्दो विद्युतचालित होता है जिससे अधिक आनंदमयी चरमोत्कर्ष की प्राप्ति होती है।


title: मदालसा

text: मदालसा विश्वावसु गन्धर्वराज की पुत्री तथा ऋतध्वज की पटरानी थी। इनका ब्रह्मज्ञान जगद्विख्यात है। पुत्रों को पालने में झुलाते-झुलाते इन्होंने ब्रह्मज्ञान का उपदेश दिया था।वे अनासक्त होकर अपने कर्तव्य का पालन करती जिसके फल स्वरुप उनके पुत्र बचपन से ही ब्रह्मज्ञानी हुए। आज भी वे एक आदर्श माँ हैं क्योंकि वैष्णव शास्त्रों में वर्णन आता हैं की पुत्र जनना उसीका सफल हुआ जिसने अपने पुत्र की मुक्ति के लिय उसे भक्ति और ज्ञान दिया।


title: मदालसा

text: मदालसा को हर (चुरा) ले जाने पर पातालकेतु तथा इनके पति ऋतध्वज से घोर संग्राम हुआ। अंत में पातालकेतु परास्त होकर मारा गया और ऋतध्वज ने इन्हें उसके बंधन से मुक्त किया।


title: मदालसा

text: विवाह के बाद मदालसा के गर्भ से क्रमश: विक्रांत, सुबाहु और अरिमर्दन नामक तीन पुत्र उत्पन्न हुए।पुत्रों को पालने में झुलाते-झुलाते इन्होंने ब्रह्मज्ञान का उपदेश दिया था। यमुना तट पर पातालकेतु का छोटा भाई मायावी दानव तालकेतु रहता था। बातें बना कर ऋतध्वज से उन के गले का हार ले लिया और ऋतध्वज के पिता शत्रुजित से जा कर कहा की आपका पुत्र मेरे आश्रम के तपस्वियों की रक्षा करते हुए मारा गए। अपने पति की बात जानकर मदालसा की इस वेदना के कारण उसकी चलती-चलती श्वासें एक साथ रुक सी गई। पति के वियोग में मदालसा ने अग्नि में कूदकर प्राण त्याग दिए।


title: केलाड़ी चेन्नम्मा

text: केलाड़ी चेनम्मा या केलाड़ी की रानी चेन्नम्मा, (कन्नड़; ಕೆಳದಿಯ ಚೆನ್ನಮ್ಮ) कर्नाटक के केलाड़ी साम्राज्य की रानी थी। वे सागर, कर्नाटक के स्थानीय व्यापारी सिद्दप्पा शेट्टार की बेटी थी। केलाड़ी साम्राज्य (जिसे बेदनूर और इक्केरी के नाम से भी जाना जाता है) का गठन विजयनगर साम्राज्य के पतन के बाद हुआ था। 1667 ईस्वी में चेनम्मा का विवाह राजा सोमशेखर नायक से हुईं। 1677 में सोमशेखर नायक की मृत्यु के बाद, चेनम्मा ने केलाड़ी नायक वंश के प्रशासन को कुशलता से संभाला। 25 वर्षों के अपने शासनकाल के दौरान, उन्होंने औरंगज़ेब के नेतृत्व में केलाड़ी मे कब्ज़ा करने आई मुग़ल सेना को अपने राज्य से खदेड़ दिया था। उन्होंने बसवप्पा नायक को गोद लिया था, जो उनके करीबी रिश्तेदारों में से एक था, जो आगे चलकर हिरिया बसप्पा नायक के रूप में उन्हे प्रतिस्थापित किया। चेन्नम्मा ने पुर्तगालियों के साथ काली मिर्च और चावल जैसी वस्तुओं को लेकर व्यापारिक समझौतें किये थे।


title: केलाड़ी चेन्नम्मा

text: उन्हें पुर्तगालियों द्वारा "द पेपर क्वीन" या "रैना दा पिमेंटा" की उपाधि दी गई थी। उन्होंने पुर्तगालियों को मिरजान, होन्नावर, चन्दवरा और कल्याणपुरा में चर्चों के निर्माण करने की अनुमति भी दी थी। कर्नाटक राज्य में, अब्बक्का रानी, रानी चेन्नम्मा, बेलवादी माल्लम्मा और ओंके ओबव्वा जैसी महिलाओं के साथ-साथ उन्हें भी योद्धा और देशभक्त के रूप में जानी जाती है।


title: केलाड़ी चेन्नम्मा

text: शिवाजी के पुत्र राजाराम छत्रपति ने उनसे आश्रय मांगा, जो उस समय मुगल बादशाह औरंगज़ेब से छिप रहे थे, उन्होंने अपने मंत्रीगण के साथ बैठक के बाद उन्हें आश्रय देते हुए उनका सम्मान के साथ व्यवहार किया, जिसके कारण औरंगज़ेब ने केलाड़ी पर हमला कर दिया। चेन्नम्मा ने बिना हार के युद्ध लड़ा और मुगलों के साथ युद्ध एक संधि के साथ समाप्त हो गया। केलाड़ी साम्राज्य के अधीनस्थ, सोधे के सदाशिव ने भी राजाराम को ऋण के माध्यम से मदद की। मैसूर के शासकों और बाद में ब्रिटिशों से स्वायत्तता खोने में केलाड़ी साम्राज्य ही अन्तिम राज्य था। चेन्नम्मा के मंत्रीमंडल की अध्यक्षता टिम्मन्ना नाइक ने की, जो विजयनगर के एक सेनापति के वंशज थे।


title: केलाड़ी चेन्नम्मा

text: उन्हें रानी अब्बाका, ओनके ओबाव्वा और कित्तूर चेनम्मा के साथ कन्नड़ महिला वीरता का प्रतीक माना जाता है। मिरजान किला केलाड़ी चेनम्मा द्वारा बनवाया गया था।


title: रहनुमाए माजदायासन सभा

text: रहनुमाई मजदेसन सभा की स्थापना नौरोजी फुरदान जी दादाभाई नौरोजी और एस एस बंगाली के द्वारा 1851 ईस्वी में बंबई में की गई थी! यह सभा एक पारसी धर्म सुधार आंदोलन था!


title: रहनुमाए माजदायासन सभा

text: पश्चिमी-शिक्षित प्रगतिशील पारसियों जैसे दादाभाई नौरोजी, जेबी वाचा, एसएस बंगाली और नौरोजी फुरदोंजी ने 1851 में रहानुमाई मजदायसन सभा (धार्मिक सुधार संघ) की स्थापना की। संघ ने अपने उद्देश्य के लिए "पारसियों की सामाजिक स्थिति का उत्थान और बहाली" की थी। पारसी धर्म की अपनी प्राचीन शुद्धता के लिए ”। रास्ता गोफ्तार (वॉयस ऑफ ट्रुथ) इसका साप्ताहिक अंग था।


title: रहनुमाए माजदायासन सभा

text: रहानुमाई मजदायसन सभा को अपने सुधार प्रयासों के लिए पारसी समुदाय का निरंतर समर्थन प्राप्त करने का सौभाग्य प्राप्त हुआ। समाज सुधार की प्रेरक शक्ति के रूप में शिक्षा इसका प्रमुख उद्देश्य था। पारसी पुजारियों की शिक्षा और लड़कियों सहित पारसियों के बीच पश्चिमी शिक्षा के प्रसार के लिए सभा ने जोरदार प्रचार किया। इसके प्रयासों से विवाह की आयु बढ़ाई गई और पारसी महिलाओं को मुक्ति मिली।


title: रहनुमाए माजदायासन सभा

text: सुधार आंदोलन को गति देने के लिए, समुदाय के सामने सामाजिक, धार्मिक और शैक्षिक मुद्दों पर चर्चा करने के लिए पारसी सम्मेलन का भी आयोजन किया गया था। इस तरह का पहला सम्मेलन 1890 में आयोजित किया गया था।


title: रहनुमाए माजदायासन सभा

text: The Rahanumai Mazdayasanan Sabha was fortunate in having the unstinted support of the Parsi community for its reform efforts. Education as the driving force of social reform was its prime objective. The Sabha campaigned ardently for the education of Parsi priests and for the spread of Western education among the Parsis, including girls. Through its efforts the age of marriage was increased and Parsi women achieved emancipation.


title: रहनुमाए माजदायासन सभा

text: To accelerate the reform movement, the Zoroastrian Conference was also organised to discuss the social, religious, and educational issues before the community. The first such conference was held in 1890.


title: मुक्तिवाहिनी

text: मुक्तिवाहिनी (बंगला : মুক্তি বাহিনী), उन सभी संगठनों का सामूहिक नाम है जिन्होने सन् १९७१ में पाकिस्तानी सेना के विरुद्ध संघर्ष करके बांग्लादेश को पाकिस्तान से स्वतंत्र कराया।


title: मुक्तिवाहिनी

text: बांग्लादेश की आज़ादी की लड़ाई के दौरान मुक्ति वाहिनी का गठन पाकिस्तान सेना के अत्याचार के विरोध में किया गया था। १९६९ में पाकिस्तान के तत्कालीन सैनिक शासक जनरल अयूब के खिलाफ पूर्वी पाकिस्तान में असंतोष बढ़ गया था और शेख मुजीबुर रहमान के आंदोलन के दौरान १९७० में यह अपने चरम पर था। मुक्ति वाहिनी एक छापामार संगठन था, जो पाकिस्तानी सेना के खिलाफ गुरिल्ला युद्ध लड़ रहा था। मुक्ति वाहिनी को भारतीय सेना ने समर्थन दिया था।


title: मुक्तिवाहिनी

text: 14 अगस्त 1947 को पाकिस्तान बना, लेकिन पश्चिमी और पूर्वी पाकिस्तान में कोई समानता नहीं थी। पूर्वी पाकिस्तान में ज्यादा संसाधन थे, लेकिन पश्चिमी क्षेत्र के नेता राजनीति में हावी रहते थे। और इसी वजह से अंत में 1971 में बांग्लादेश बना।


title: मुक्तिवाहिनी

text: पाकिस्तान के गठन के समय पश्चिमी क्षेत्र में सिंधी, पठान, बलोच और मुजाहिरों की बड़ी संख्या थी, जबकि पूर्व हिस्से में बंगाली बोलने वालों का बहुमत था। लेकिन पूर्वी हिस्सा हमेशा राजनीतिक रूप से उपेक्षित रहा। इससे पूर्वी पाकिस्तान के लोगों में जबर्दस्त नाराजगी थी। और इसी नाराजगी को भुनाने के लिए बांग्लादेश के नेता शेख मुजीब-उर-रहमान ने अवामी लीग का गठन किया और पाकिस्तान के अंदर ही और स्वायत्तता की मांग की। 1970 में हुए आम चुनाव में पूर्वी क्षेत्र में शेख की पार्टी ने जबर्दस्त विजय हासिल की। उनके दल ने संसद में बहुमत भी हासिल किया लेकिन बजाए उन्हें प्रधानमंत्री बनाने के उन्हें जेल में डाल दिया गया। और यहीं से पाकिस्तान के विभाजन की नींव रखी गई।


title: मुक्तिवाहिनी

text: 1971 के समय पाकिस्तान में जनरल याह्या खान राष्ट्रपति थे और उन्होंने पूर्वी हिस्से में फैली नाराजगी को दूर करने के लिए जनरल टिक्का खान को जिम्मेदारी दी। लेकिन उनके द्वारा दबाव से मामले को हल करने के प्रयास से स्थिति पूरी तरह बिगड़ गई। 25 मार्च 1971 को पाकिस्तान के इस हिस्से में जबर्दस्त नरसंहार हुआ। इससे पाकिस्तानी सेना में काम कर रहे पूर्वी क्षेत्र के निवासियों में जबर्दस्त रोष हुआ और उन्होंने अलग मुक्ति वाहिनी बना ली। पाकिस्तानी फौज का निरपराध, हथियार विहीन लोगों पर अत्याचार जारी रहा। भारत ने अंतर्राष्ट्रीय समुदाय से लगातार अपील की कि पूर्वी पाकिस्तान की स्थिति सुधारी जाए, लेकिन किसी देश ने ध्यान नहीं दिया और जब वहां के विस्थापित लगातार भारत आते रहे तो अप्रैल 1971 में तत्कालीन प्रधानमंत्री इंदिरा गांधी ने मुक्ति वाहिनी को समर्थन देकर, बांग्लादेश को आजाद करवाने का निर्णय लिया।


title: सीकर विधानसभा क्षेत्र (राजस्थान)

text: सीकर विधानसभा क्षेत्र राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है।


title: सीकर विधानसभा क्षेत्र (राजस्थान)

text: वर्ष 1990 के चुनाव में सीकर विधानसभा क्षेत्र में 40 प्रत्याशी चुनाव मैदान में थे। इनमें से 33 ने निर्दलीय चुनाव लड़ा था। यह संख्या विधानसभा क्षेत्र की उस समय तक की चुनाव प्रत्याशियों की सर्वाधिक संख्या थी। यह क्षेत्र पहले चुनाव में सीकर नगर और तहसिल दो क्षेत्रों में बंटा हुआ था।


title: बायसन

text: बायसन (Bison) गोवंश के जीववैज्ञानिक कुल में विशाल समखुरीय प्राणियों का एक जीववैज्ञानिक वंश है। इस वंश में छह ज्ञात जातियाँ हैं, जिनमें से दो अस्तित्व में हैं और चार विलुप्त हो चुकी हैं।


title: पंद्रहवीं लोकसभा

text: पंद्रहवीं लोकसभा के मंत्री मंडल सहित २२ मई, २००९ की शाम राष्ट्रपति भवन के अशोक हॉल में आयोजित एक समारोह में राष्ट्रपति प्रतिभा देवीसिंह पाटिल ने उन्हें पद और गोपनीयता की शपथ दिलाई। जवाहर लाल नेहरू के बाद मनमोहन सिंह पहले ऐसे प्रधानमंत्री हैं, जो पाँच साल का पहला कार्यकाल पूरा करने के बाद फिर प्रधानमंत्री बने हैं। अप्रैल-मई २००९ में संपन्न हुए लोकसभा चुनाव २००९ में भारतीय राष्ट्रीय कांग्रेस सबसे बड़ी पार्टी बनकर उभरी थी और संयुक्त प्रगतिशील गठबंधन (यूपीए) को 250 से ज़्यादा सीटें मिली थीं। मनमोहन सिंह के बाद प्रणब मुखर्जी, शरद पवार, ए के एंटनी और पी चिदंबरम ने शपथ ली।


title: पंद्रहवीं लोकसभा

text: प्रधानमंत्री कार्यालय ने पहले ही एक प्रेस विज्ञप्ति जारी करके बता दिया था कि प्रधानमंत्री के साथ 19 मंत्रियों को शपथ ग्रहण कराई जाएगी। जिन नामों की मंत्रिमंडल में शामिल किया गया है उनमें प्रणब मुखर्जी, पी चिदंबरम, एके एंटनी, कपिल सिब्बल, कमलनाथ, शरद पवार, ममता बनर्जी के नाम प्रमुखता से शामिल हैं। उत्तर प्रदेश से कांग्रेस के 21 सांसद चुनकर आए हैं मगर उनमें से किसी का भी नाम इस सूची में नहीं है।


title: पंद्रहवीं लोकसभा

text: शेष मंत्रिमंडल के विस्तार के लिए 26 मई की तारीख बताई गई है। प्रधानमंत्री कार्यालय से मिली जानकारी के अनुसार अगले विस्तार में अन्य कैबिनेट मंत्रियों के साथ ही राज्य मंत्रियों (स्वतंत्र प्रभार) और अन्य राज्य मंत्रियों को शपथ दिलाई जाएगी।


title: नागौद रियासत

text: नागौद रियासत (जिसे 'नागोड`' और 'नागौद' के नाम से भी जाना जाता है), मध्य प्रदेश के आधुनिक सतना जिले में स्थित ब्रिटिशकालीन भारत का एक रियासत था। 18वीं शताब्दी तक रियासत को उसकी राजधानी उचेहरा के मूल नाम 'उचेहरा' से भी जाना जाता था।


title: नागौद रियासत

text: 1478 में, राजा भोजराज जूदेव ने उचेहराकल्प (वर्तमान में उचेहरा शहर) की स्थापना की थी जिसे उन्होंने तेली राजाओं से नारो के किले पर कब्जा कर प्राप्त की थी। 1720 में रियासत को अपनी नई राजधानी के नाम पर नागौद नाम दिया गया। 1807 में नागौद, पन्ना रियासत के अन्तर्गत आता था और उस रियासत को दिए गए सनद में शामिल था। हालांकि, 1809 में, शिवराज सिंह को उनके क्षेत्र में एक अलग सनद द्वारा मान्यता प्राप्ति की पुष्टि हुई थी। नागौद रियासत, 1820 में बेसिन की संधि के बाद एक ब्रिटिश संरक्षक बन गया। राजा बलभद्र सिंह को अपने भाई की हत्या के लिए 1831 में पदच्युत कर दिया गया था। फिजुलखर्ची और वेबन्दोबस्ती के कारण में रियासत पर बहुत कर्ज हो गया और 1844 में ब्रिटिश प्रशासन ने आर्थिक कुप्रबंधन के कारण प्रशासन को अपने हाथ में ले लिया। नागौद के शासक 1857 के भारतीय विद्रोह के दौरान अंग्रेजों के वफादार बने रहे फलस्वरूप उन्हें धनवाल की परगना दे दी गई। 1862 में राजा को गोद लेने की अनुमति देने वाले एक सनद प्रदान किया गया और 1865 में वहाँ का शासन पुनः राजा को दे दिया गया। नागौद रियासत 1871 से 1931 तक बघेलखण्ड एजेंसी का एक हिस्सा रहा, फिर इसे अन्य छोटे राज्यों के साथ बुंदेलखंड एजेंसी को स्थानांतरित कर दिया गया। नागौद के अंतिम राजा, एच.एच. श्रीमंत महेंद्रसिंह ने 1 जनवरी 1950 को भारतीय राज्य में अपने रियासत के विलय पर हस्ताक्षर किए।


title: नागौद रियासत

text: नागौद रियासत की राजधानी "नागौद" सतना जिला मुख्यालय से 25 किमी दूर अमरन नदी के किनारे स्थित हैं। इसका क्षेत्रफल 501 वर्गमील है। रियासत का सम्पूर्ण भाग, विन्ध्याचल पठार पर स्थित है। रियासत में मुख्य रूप से टौंस, सतना, अमरन, महानदी आदि नदियाँ है। रियासत तीन तहसिलों में बटा हुआ था नागौद, उचेहरा, और धनवाही।


title: नागौद रियासत

text: राज्य का एक तिहाई भाग पवाई और जांगीरों में बटा हुआ था। रियासत में कुल 401 मौजे थी। रियासत की सम्पूर्ण आय लगभग रू० 400000.00 थी।


title: एलिसन टायलर

text: उसकी पहली नौकरी एक बस्किन-रॉबिंस आइसक्रीम की दुकान पर काम कर रही थी। उसने सोलह साल की उम्र में अपना कौमार्य खो दिया। टायलर ने कॉलेज में भाग लिया, जहाँ उन्होंने वॉलीबॉल खेला और क्रू टीम के साथ-साथ ग्रीन पीस के लिए एक कार्यकर्ता के रूप में काम किया और एक पारिवारिक स्वामित्व वाली कंपनी के लिए काम किया, जिसने हवाई जहाज कंपनियों लॉकहीड और बोइंग के लिए उम्र में पहला हार्डकोर शूट करने से पहले तैयारी की। वेबसाइट के लिए उन्नीस एरिजोना में कॉलेज गर्ल्स एक्सप्लॉइट।


title: पूर्ण ऊष्मा

text: जहाँ U आन्तरिक ऊर्जा है, p निकाय का दाब है और V आयतन। चूंकि p और V दोनों ही ऊष्मागतिक निकाय के अवस्था (state) के फलन है, इसलिये पूर्ण ऊष्मा भी अवस्था का फलन है।


title: चिहुआहुआ (कुत्ता)

text: चिहुआहुआ का इतिहास संदिग्ध है और इस नस्ल की उत्पत्ति को लेकर कई सिद्धांत व्याप्त हैं। चिहुआहुआ का उपयोग पवित्र अनुष्ठान में किया जाता था क्योंकि पूर्व-कोलमबियाई इंडियन देशों में इन्हें पवित्र माना जाता था। वे उच्च वर्ग के बीच भी लोकप्रिय पालतू पशु थे। इस नस्ल का नाम मैक्सिकी राज्य चिहुआहुआ के आधार पर पड़ा, जहां इस नस्ल के पहले नमूनों की खोज की गई थी।


title: चिहुआहुआ (कुत्ता)

text: कुछ इतिहासकारों का मानना है कि चिहुआहुआ, भूमध्य के माल्टा द्वीप से आया है। इस सिद्धांत के और अधिक सबूत छोटे कुत्ते के यूरोपीय चित्रों में निहित हैं जो चिहुआहुआ के सदृश दिखते हैं। एक सबसे प्रसिद्ध चित्र सिस्टिन चैपल में सांड्रो बोटीसेली द्वारा 1482 में बनाया फ्रेस्को है। सीन्स फ्रॉम द लाइफ ऑफ़ मोज़ेस नाम की इस पेंटिंग में, एक महिला को दो छोटे कुत्ते लिए हुए दर्शाया गया है, जिनके सर गोल, आंखें बड़ी-बड़ी, बड़े कान और अन्य विशेषताएं हैं जो चिहुआहुआ के समान है। यह पेंटिंग कोलंबस के नई दुनिया से लौटेने के दस वर्ष पहले समाप्त हो चुकी थी। बोटिसेली के लिए एक मैक्सिकन कुत्ता देखना असंभव था, फिर भी उसने एक ऐसा जानवर बनाया जो आश्चर्यजनक रूप से चिहुआहुआ के समान था।


title: चिहुआहुआ (कुत्ता)

text: एक अन्य सिद्धांत के अनुसार चिहुआहुआ को 200 साल पहले चीन से मेक्सिको लाया गया था। इस सिद्धांत के समर्थकों का मानना है कि चीनियों को बौने पौधों और जानवरों के लिए जाना जाता था और जब अमीर चीनी व्यापारी मैक्सिको गए, तो वे अपने साथ चिहुआहुआ ले आए। एजटेक के पास "टेचीची" नाम का एक छोटा कुत्ता था; लेकिन चिहुआहुआ का माइटोकोल्ड्रियल डीएनए विश्लेषण यह बताता है कि इसकी उत्पत्ति प्राचीन दुनिया की है, जैसे कि एक यूरोपीय टॉय डॉग से. माइटोकोल्ड्रियल डीएनए विश्लेषण केवल यह देखता है कि माता से विरासत में क्या मिला है; इसलिए "टेचीची", चिहुआहुआ के जनक हो सकते हैं।


title: चिहुआहुआ (कुत्ता)

text: लोककथाओं और पुरातात्विक साक्ष्यों, दोनों से यह प्रदर्शित होता है कि यह नस्ल मेक्सिको में उत्पन्न हुई। सबसे सामान्य सिद्धांत और सबसे अधिक संभावना यह है कि चिहुआहुआ, "टेचीची", मेक्सिको में टोल्टेक सभ्यता द्वारा पसंद किया जाने वाला एक साथी कुत्ता, के वंशज हैं।


title: चिहुआहुआ (कुत्ता)

text: ऐतिहासिक रिकॉर्ड से संकेत मिलता है कि "टेचीची" झुण्ड में शिकार करते थे। उनके इतिहास का पता सिर्फ नौवीं सताब्दी से लगता है लेकिन इस बात की काफी संभावना है कि ये चिहुआहुआ के देशी मैक्सिकन पूर्वज हैं . इस बात का सबूत यह है कि इनसे काफी समानता रखने वाले कुत्ते लेकिन जो औसत चिहुआहुआ से थोड़े बड़े हैं उनके अवशेष को चोलुला के महान पिरामिड जैसे स्थानों में पाया गया है, जिनका समयकाल दूसरी शताब्दी ईसा पूर्व है और 16वीं शताब्दी से काफी पहले है। ऐसे भी सबूत हैं जिनसे पता चलता है कि "टेचीची", माया से पहले के हो सकते हैं।


title: चिहुआहुआ (कुत्ता)

text: टोल्टेक पर एज़्टेक द्वारा विजय प्राप्त कर ली गई, जिनका मानना था कि "टेचीची" में रहस्यमय शक्तियां होती हैं। आकार के संदर्भ में, मौजूदा चिहुआहुआ, अपने पूर्वजों की तुलना में काफी छोटा है, एक बदलाव जिसे छोटे चीनी कुत्तों, जैसे कलगी वाला चीनी कुत्ता, के स्पेनिश द्वारा दक्षिण अमेरिका में परिचय के कारण हुआ बदलाव माना जाता है।


title: चिहुआहुआ (कुत्ता)

text: इस नस्ल के एक जनक को 1850 में चिहुआहुआ के मैक्सिकन राज्य में, जिसके आधार पर इसका नाम पड़ा, कासस ग्रांडेस के निकट एक प्राचीन खंडहर में पाया गया था। इस राज्य की सीमाएं संयुक्त राज्य अमेरिका, में टेक्सास, एरिजोना और न्यू मैक्सिको से मिलती हैं जहां चिहुआहुआ पहली बार प्रसिद्ध हुआ और आगे और विकसित हुआ। उस समय के बाद से, चिहुआहुआ लगातार एक लोकप्रिय नस्ल के रूप में बना हुआ है, विशेष रूप से अमेरिका में जबसे इसे अमेरिकी केनेल क्लब द्वारा 1904 में पहचाना गया। आनुवंशिक परीक्षणों के आधार पर चिहुआहुआ को अन्य आधुनिक नस्लों के साथ 1800 की सदी में रखा जाता है।


title: चिहुआहुआ (कुत्ता)

text: इस कुत्ते के लिए नस्ल के मानक में, आम तौर पर कोई उंचाई निर्दिष्ट नहीं होती, केवल वजन और समग्र अनुपात का विवरण शामिल होता है। परिणामस्वरूप, कई अन्य नस्लों की तुलना में इनमें ऊंचाई की भिन्नता अधिक पाई जाती है। सामान्यतया, इनकी ऊंचाई छह और दस इंच के बीच होती है। हालांकि, कुछ कुत्तों की लम्बाई 12 से 15 इंच (30-38 सेमी) तक बढ़ती है। ब्रिटिश और अमेरिकी नस्ल मानक, दोनों का कहना है कि चिहुआहुआ को अनुकूलता के लिए छह पाउंड से अधिक नहीं होना चाहिए। हालांकि, ब्रिटिश मानक का यह भी कहना है कि 2 से 4 पाउंड के भार को प्राथमिकता दी जाती है और कहा कि यदि दो कुत्ते समान रूप से अच्छे प्रकार में हैं, तो जो अधिक लघु या छोटा होता है उसे पसंद किया जाता है। फेडरेशन सिनोलोगिक इंटरनेशनेल (एफसीआई) मानक उन कुत्तों को आदर्श मानता है जो 1.5 से लेकर 3.0 कीग्रा (3.3 से 6.6 lbs तक) के बीच होते हैं, हालांकि शो रिंग में छोटे वाले स्वीकार्य हैं। पालतू पशु की गुणवत्ता वाले चिहुआहुआ (यानी, जिन्हें प्रदर्शनी के बजाय साथी के रूप में जना या खरीदा जाता है) अक्सर इस वजन सीमा से ऊपर होते हैं और यहां तक कि यदि वे बड़ी शल्य संरचना वाले हैं या उन्हें मोटा होने दिया जाता है तो वे दस पाउंड से ऊपर हो जाते हैं। इसका यह मतलब नहीं है कि वे शुद्ध नस्ल के चिहुआहुआ नहीं हैं; वे अनुकूलन कार्यक्रम में प्रवेश करने की योग्यताओं को पूरा नहीं करते. मोटे चिहुआहुआ को कुछ सर्वोत्तम और निकृष्टतम रक्तरेखा में देखा जाता है। आमतौर पर, लंबी और छोटी, दोनों चिहुआहुआ की नस्ल के लिए नस्ल मानक समान होंगे, सिवाय कोट के विवरण के...


title: चिहुआहुआ (कुत्ता)

text: चिहुआहुआ प्रजनक, पिल्लों का वर्णन करने के लिए अक्सर मिनिएचर, टीकप, तेनी टॉय, या मृग सिर जैसे शब्दों का उपयोग करते हैं। इन शब्दों का प्रयोग नस्ल मानक द्वारा मान्यता प्राप्त नहीं है और यह भ्रामक हो सकता है।


title: चिहुआहुआ (कुत्ता)

text: यूनाइटेड किंगडम में द केनेल क्लब और संयुक्त राज्य अमेरिका में अमेरिकी केनेल क्लब केवल दो किस्मों के चिहुआहुआ को मान्यता देता है: लंबे कोट वाले और नरम कोट वाले को जिसे छोटे बाल वाले के रूप में भी संदर्भित किया जाता है। वे आनुवंशिक रूप से एक ही नस्ल के हैं। नरम-कोट शब्द का मतलब यह नहीं है कि बाल आवश्यक रूप से नरम होंगे, क्योंकि बाल मखमल स्पर्श से लेकर मूंछ जैसे हो सकते हैं। लंबे बालों वाले चिहुआहुआ वास्तव में स्पर्श में चिकने होते हैं, जिनके बाल मुलायम और महीन होते हैं, जो उन्हें उनका फूला स्वरूप प्रदान करते हैं। कई लम्बे बालों वाली नस्लों के विपरीत, लंबे बालों वाले चिहुआहुआ को किसी कंटाई-छंटाई और न्यूनतम रूप-सज्जा की आवश्यकता नहीं होती है। आम धारणा के विपरीत, लंबे बालों वाली नस्ल आम तौर पर छोटे बालों वाले समकक्षों की तुलना में कम बाल छोड़ते हैं। एक पूर्ण लंबे बालों वाले आवरण को विकसित होने में दो या दो से अधिक वर्षों का समय लग सकता है।


title: चिहुआहुआ (कुत्ता)

text: अमेरिकी केनेल क्लब चिहुआहुआ मानक, रंग के तहत निर्धारित करता है: "कोई भी रंग - ठोस, चिह्नित, या छींटदार. इससे सभी रंगों को अनुमति मिलती है, ठोस काले से लेकर ठोस सफेद, छींटदार, स्याह, या अन्य रंग और पैटर्न के विविध किस्मों को. कुछ उदाहरण हैं फौन, लाल, क्रीम, चॉकलेट, नीले और काले. मरले रंग एक धब्बेदार लोमचर्म है। पैटर्न, सफेद धारियों के साथ या उनके बिना, में शामिल हैं:


title: चिहुआहुआ (कुत्ता)

text: मरले कोट पैटर्न को पारंपरिक रूप से नस्ल मानक का हिस्सा नहीं माना जाता है। यूनाइटेड किंगडम केनेल क्लब ने मई 2007 में फैसला किया कि उत्तरदायी जीन के साथ जुड़े स्वास्थ्य जोखिम की वजह से "कुत्तों में मरले कोट रंग" वाले पिल्लों को दर्ज नहीं किया जायेगा और उस वर्ष दिसंबर में नस्ल मानक में औपचारिक रूप से संशोधन करते हुए कहा "कोई भी रंग या रंगों का मिश्रण पर मरले (चितकबरा) कभी नहीं". द फेडरेशन सिनेलोगिक इंटरनेशनेल, जो 84 देशों के प्रमुख केनेल क्लब का प्रतिनिधित्व करता है उसने भी मरले को निरर्हित कर दिया। कनाडा, ऑस्ट्रेलिया, न्यूजीलैंड और जर्मनी सहित अन्य देशों के केनेल क्लब ने भी मरले को निरर्हित कर दिया है। हालांकि, मई 2008 में अमेरिका के चिहुआहुआ क्लब ने मतदान किया कि मरले को संयुक्त राज्य अमेरिका में निरर्हित नहीं किया जायेगा और उन्हें पूरी तरह से दर्ज किया जा सकता है और वे सभी अमेरिकी केनेल क्लब (AKC) के कार्यक्रमों में प्रतिस्पर्धा करने में सक्षम हैं। नस्ल मानकों में मरले कुत्तों को मान्यता देने के विरोधियों को संदेह है कि यह रंग अन्य कुत्तों के साथ आधुनिक आनुवंशिक संकरण द्वारा आया है और न कि प्राकृतिक आनुवंशिक परिवर्तन द्वारा.


title: चिहुआहुआ (कुत्ता)

text: चिहुआहुआ के रंग का वर्गीकरण विभिन्न संभावनाओं की मौजूदगी के कारण जटिल हो सकता है। उदाहरण में हो सकते हैं नीले चितकबरे या एक चॉकलेट और टैन. रंग और प्रतिमान, संयुक्त होकर एक-दूसरे को प्रभावित कर सकते हैं, जिससे भिन्नता का एक बहुत ही उच्च स्तर फलित होता है। क्लासिक चिहुआहुआ का रंग हलके पीले रंग का बना हुआ है। किसी भी रंग या प्रतिमान को दूसरों की तुलना में अधिक मूल्यवान नहीं माना जाता है, हालांकि नीले को दुर्लभ माना जाता है।


title: चिहुआहुआ (कुत्ता)

text: अन्य नस्लों की तुलना में, चिहुआहुआ का स्वभाव इस बात पर काफी ज्यादा निर्भर करता है कि उसके माता-पिता और दादा-दादी का आनुवंशिक स्वभाव कैसा था (सम्पूर्ण वंशावली सामाजिक या असामाजिक होती है) और उसे घार लाकर कैसे पाला-पोसा गया है (समाजीकरण और प्रशिक्षण) एक चिहुआहुआ को बड़े ध्यान से चुना जाना चाहिए, क्योंकि उसके मालिक (कों) का स्वभाव पिल्ले के स्वभाव में फर्क डाल सकता है। क्रोधी चिहुआहुआ को हमला करने के लिए आसानी से उकसाया जा सकता है और इसलिए वे आम तौर पर छोटे बच्चों वाले घरों के लिए अनुपयुक्त होते हैं। AKC इस नस्ल का वर्णन इस रूप में करता है, "एक सुंदर, सावधान, तेज-चाल वाला छोटा कुत्ता जिसके हाव-भाव तीक्ष्ण और चुस्त है और स्वभाव में टेरिअर (एक छोटा शिकारी कुत्ता) के गुण विद्यमान हैं।" यह नस्ल कट्टरतापूर्ण एक विशेष मालिक के प्रति वफादार होती है और कुछ मामलों में उस व्यक्ति को लेकर वह अति सुरक्षात्मक हो जाती है, विशेष रूप से अन्य व्यक्तियों या पशुओं के आस-पास, लेकिन कई के साथ भी जुड़ सकती है। वे अन्य नस्लों के साथ हमेशा मैत्रीपूर्ण नहीं होते, और उनमें एक "जातिगत" प्रकृति पाई जाती है, जिससे वे अन्य कुत्तों की बजाय अन्य चिहुआहुआ के साथ रहना अक्सर पसंद करते हैं। ये लक्षण आमतौर पर उन्हें घर के लिए अनुपयुक्त बनाते हैं जहां बच्चे शांत और धर्यवान नहीं होते.


title: चिहुआहुआ (कुत्ता)

text: चिहुआहुआ ध्यान, स्नेह, व्यायाम और दुलार के भूखे होते हैं। वे अतिक्रियाशील हो सकते हैं, लेकिन खुश होने के लिए उत्सुक रहते हैं। उनकी प्रतिष्ठा एक "यप्पी" कुत्ते के रूप में है, जिसे उचित प्रशिक्षण के साथ हल किया जा सकता है। उचित प्रजनन वाले चिहुआहुआ "यप्पी" नहीं होते; AKC मानक "टेरिअर सदृश व्यवहार" की मांग करता है।


title: चिहुआहुआ (कुत्ता)

text: इस नस्ल को विशेषज्ञ पशु चिकित्सा की आवश्यकता होती है जैसे कि प्रसव और दंत चिकित्सा देखभाल में. चिहुआहुआ, कुछ आनुवंशिक विसंगतियों के प्रति भी संवेदनशील होते हैं, जो अक्सर स्नायविक होता है, जैसे जब्ती और मिरगी विकार.


title: चिहुआहुआ (कुत्ता)

text: चिहुआहुआ और अन्य टॉय नस्ल, कभी-कभी दर्दनाक रोग, हाइड्रोसेफेलस के शिकार होते हैं। इसका निदान अक्सर पिल्ले के जीवन के शुरूआती कई महीनों के दौरान असामान्य रूप से एक बड़ा सिर होने के रूप में किया जाता है, लेकिन अन्य लक्षण अधिक दिखाई देते हैं (क्योंकि "एक बड़ा सिर" एक विस्तृत वर्णन है). ऐसे चिहुआहुआ पिल्ले जिनमें हाइड्रोसिफेलस प्रदर्शित होता है उनमें आमतौर पर ठोस हड्डी की बजाय खोपड़ी की प्लेटों पर धब्बे होते हैं और आम तौर पर सुस्त होते हैं और अपने भाई-बहन की तरह समान गति से विकसित नहीं होते. हाइड्रोसिफेलस के एक वास्तविक मामले का निदान एक पशुचिकित्सक द्वारा किया जा सकता है, यद्यपि रोग का निदान गंभीर है।


title: चिहुआहुआ (कुत्ता)

text: चिहुआहुआ में मोलेरा होता है, या उनकी खोपड़ी में एक नरम स्थान होता है और कुत्तों की वे एकमात्र ऐसी नस्ल हैं जो अधूरी खोपड़ी के साथ पैदा होते हैं। यह मोलेरा उम्र के साथ भरता है, लेकिन पहले छह महीनों के दौरान काफी देखभाल करने की जरुरत होती है जब तक कि खोपड़ी का पूरी तरह से गठन ना हो जाए. कुछ मोलेरा पूरी तरह से बंद नहीं होते हैं और किसी चोट से बचाव के लिए उन्हें अतिरिक्त देखभाल की आवश्यकता होती है। कई पशुचिकित्सक, एक नस्ल के रूप में चिहुआहुआ से परिचित नहीं हैं और गलती से एक मोलेरा को हाइड्रोसिफेलस समझ बैठते हैं। अमेरिका के चिहुआहुआ क्लब ने इस घातक गलत निदान से सम्बंधित एक बयान जारी किया है।


title: चिहुआहुआ (कुत्ता)

text: चिहुआहुआ पर अल्पशर्करारक्तता या न्यून रक्त शर्करा का खतरा भी होता है, वे एकमात्र ऐसे कुत्ते हैं जिन्हें मधुमेह होता है। रक्त शर्करा यह विशेष रूप से पिल्लों के लिए खतरनाक है। यदि इलाज न किया जाए तो अल्पशर्करारक्तता से कोमा या मृत्यु फलित हो सकती है। लगातार खिलाते हुए इस रोग से लड़ा जा सकता है (बहुत छोटे या जवान पिल्ले के लिए हर तीन घंटे पर). चिहुआहुआ के मालिकों के पास आपात स्थितियों में प्रयोग के लिए साधारण चीनी पूरक रखा होना चाहिए, जैसे कि न्यूट्री-कैल, कारो सिरप या शहद. रक्त शर्करा स्तर को तेज़ी से बढ़ाने के लिए इन पूरकों को मसूड़ों और मुंह की छत पर मला जा सकता है। अल्पशर्करारक्तता के लक्षण में शामिल है सुस्ती, तंद्रा, कम ऊर्जा, लड़खड़ाते हुए चलना, विकेन्द्रित दृष्टि और गले की मांसपेशियों की ऐंठन (या सिर का पीछे की ओर या बगल की तरफ खींचना).


title: चिहुआहुआ (कुत्ता)

text: अपनी बड़ी, गोल, निकली हुई आंखों और जमीन से अपेक्षाकृत कम उंचाई की वजह से चिहुआहुआ को नेत्र संक्रमण या नेत्र चोट का खतरा रहता है। देखभाल करनी चाहिए कि कोई आगंतुक या बच्चे उसकी आंखों में कुछ कोंच न दें। आंखों में पड़ने वाली धूल या एलर्जी वाले तत्वों को हटाने के लिए आंखों में पानी आता रहता है। दैनिक सफाई से आंखें साफ़ रहेंगी और आंखों में धुंधला नहीं होगा।


title: चिहुआहुआ (कुत्ता)

text: चिहुआहुआ में कांपने की प्रवृत्ति मिली है लेकिन यह एक स्वास्थ्य मुद्दा नहीं है, बल्कि यह तब होता है जब कुत्ता तनाव में, उत्तेजित होता है या उसे ठंड लगती है। इसकी एक वजह यह हो सकती है कि छोटे कुत्तों में बड़े कुत्तों की तुलना में एक उच्च चयापचय होता है और इसलिए वे गर्मी को तेजी से उड़ाते हैं। इस कारण से चिहुआहुआ जब ठण्ड में बाहर जाते हैं या अधिक वातानुकूलित स्थानों में जाते हैं तो अक्सर कोट या स्वेटर पहनते हैं। चिहुआहुआ, सोने के लिए कंबल में अक्सर खुदाई करते हैं और लेट जाते हैं।


title: चिहुआहुआ (कुत्ता)

text: हालांकि आंकड़े अक्सर भिन्न पाए जाते हैं, जैसा कि किसी भी अन्य नस्ल के साथ होता है, एक स्वस्थ चिहुआहुआ का औसत जीवन काल लगभग 10 वर्ष से लेकर 17 वर्ष तक होता है।


title: चिहुआहुआ (कुत्ता)

text: चिहुआहुआ कभी-कभी चुनावी भक्षण करते हैं और उन्हें पर्याप्त पोषण प्रदान करने का ख़याल रखा जाना चाहिए। चिहुआहुआ को यह प्रतिष्ठा इसलिए मिली क्योंकि वे दिन भर भोजन के छोटे टुकड़े खोज लेते हैं। इन लगातार भक्षण करने वालों को कभी-कभी गीला या ताजा भोजन सबसे आकर्षक गंध प्रदान करता है। "जब वे भूखे होते हैं तब वे खाते हैं" लागू नहीं होता क्योंकि चिहुआहुआ अल्पशर्करारक्तता के प्रति संवेदनशील होते हैं और यदि भोजन मिलने में लंबा अंतराल हो तो उनकी स्थिति खराब हो सकती है। साथ ही साथ, यह भी ध्यान देना चाहिए कि उन्हें आवश्यकता से अधिक ना खिलाया जाये. उन्हें मानव भोजन नहीं देना चाहिए। उनके छोटे आकार के कारण, थोड़ा भी उच्च वसा वाला या मीठा खाद्य चिहुआहुआ के वजन को अधिक कर सकता है। अधिक वजन वाले चिहुआहुआ को जोड़ों की चोटें, श्वासप्रणाली अवरोध, क्रोनिक ब्रोन्काइटिस और लघु जीवन अवधि का खतरा रहता है।


title: चिहुआहुआ (कुत्ता)

text: चिहुआहुआ को 'लुक्सेटिंग पटेला' नामक एक आनुवंशिक हालत के लिए भी जाना जाता है। यह एक आनुवंशिक हालत है जो सभी कुत्तों में, बूढ़े या जवान, पतले या अधिक वजन वाले कुत्तों में हो सकता है, विशेष रूप से छोटे कुत्तों में. कुछ कुत्तों में, पटेलर खांचे का निर्माण करने वाली लकीरें सही आकार की नहीं होती हैं और एक उथली नाली बन जाती है। उथले खांचे वाले कुत्ते में, पटेला बगल की ओर उखड़ जाता है (जगह से हट जाता है), विशेष रूप से अंदर की ओर. इससे पैरों में बंधन होने लगता है और चिहुआहुआ अपने पैर को जमीन से ऊपर उठा कर रखता है। जब पटेला जांध की हड्डी के नाली से उखड़ जाता है, यह आमतौर पर तब तक अपनी सामान्य स्थिति में नहीं लौटता जब तक क्वाड्रीसेप्स मांसपेशियों में आराम नहीं होता और उसकी लंबाई नहीं बढ़ जाती. यही कारण है कि क्यों प्रभावित कुत्ता अपने पैरों को प्रारंभिक विस्थापन के बाद कुछ मिनट के लिए ऊपर उठाने के लिए मजबूर हो जाता है। जब मांसपेशियों में संकुचन होता है और पटेला अपनी सही स्थिति से उखड़ जाता है, तो जोड़, उखड़ी या मुडी स्थिति में रहता है। जांध की हड्डी के शल्य नलिका के चलते, जांध की हड्डी के पार फिसलने वाली घुटने की टोपी कुछ दर्द पैदा कर सकती है। एक बार स्थिति से बाहर आ जाने पर, पशु को कोई असुविधा महसूस नहीं होती और वह अपनी गतिविधि जारी रखता है।


title: चिहुआहुआ (कुत्ता)

text: चिहुआहुआ को हृदय संबंधी विकारों का भी खतरा होता है जैसे हार्ट मर्मर, यानी अशांत रक्त प्रवाह और फेफड़ों के संकुचन के कारण हृदय की अतिरिक्त आवाज पैदा होती है जिसके तहत हृदय के दाएं वेंट्रिकल से रक्त का बहिर्वाह फेफड़े के वाल्व पर बाधित हो जाता है।


title: आघूर्ण

text: भौतिकी में आघूर्ण (moment) का बहुत से स्थानों पर प्रयोग होता है। भौतिकी में इसकी संकल्पना गणित से आई है।


title: आघूर्ण

text: भौतिकी में सदिश formula_2 के स्थान पर बल, संवेग आदि होते हैं। इस प्रकार बलाघूर्ण, संवेग का आघूर्ण, चुम्बकीय आघूर्ण आदि पारिभाषित किए गए हैं। कभी-कभी बल के आघूर्ण को केवल आघूर्ण भी कह देते हैं।


title: क्वोरा

text: क्वोरा () एक प्रश्न-उत्तर वाली वेबसाइट है, जिसमें लोग प्रश्न पूछ सकते हैं, उत्तर दे सकते हैं और उसमें परिवर्तन भी कर सकते हैं। इसका प्रकाशन क्वोरा इंक ने किया है, जिसका मुख्यालय कैलिफोर्निया के "माउंटेन व्यू" में स्थित है। क्वोरा दुनिया की 81 नंबर की वेबसाइट मानी जाती है


title: अवतल बहुभुज

text: जो बहुभुज सरल हों किन्तु उत्तल न हों उन्हें अवतल बहुभुज (concave या non-convex या reentrant) कहते हैं। अवतल बहुभुज का कम से कम एक कोण अवश्य ही १८० डिग्री तथा ३६० डिग्री के बीच होगा।


title: दबंग 2

text: दबंग 2 अरबाज खान प्रोडक्शंस के बैनर के तहत अरबाज खान द्वारा निर्देशित और निर्मित २०१२ की एक भारतीय एक्शन कॉमेडी फिल्म है। यह २०१० की फिल्म "दबंग" की अगली कड़ी है और "दबंग फिल्म श्रृंखला" की दूसरी फिल्म है। फिल्म की कहानी दिलीप शुक्ला ने लिखी है तथा सलमान खान, सोनाक्षी सिन्हा और प्रकाश राज इस फिल्म में प्रमुख भूमिकाओं में हैं। फिल्म की कहानी तबादले के बाद कानपुर पहुंचे इंस्पेक्टर चुलबुल पांडे (सलमान खान) के इर्द-गिर्द घूमती है, जिसका सामना वहां राजनेता बच्चा सिंह (प्रकाश राज) से होता है।


title: दबंग 2

text: २०१० में दबंग फिल्म रिलीज़ होने के बाद इस फिल्म का विकास शुरू हुआ। अभिनव कश्यप के बाहर हो जाने के बाद निर्माता अरबाज खान ने फिल्म का निर्देशन अपने हाथों में ले लिया। सलमान, सोनाक्षी, अरबाज तथा विनोद खन्ना ने क्रमशः चुलबुल पांडे, रज्जो, मक्खी तथा प्रजापति पांडे के फिल्म दबंग के पात्र निभाए। फिल्म की शूटिंग ९ मार्च २०१२ को मुंबई के कमालिस्तान स्टूडियो में शुरू हुई, हालांकि बाकी की शूटिंग फिल्म सिटी में की गयी।


title: दबंग 2

text: ८ नवंबर २०१२ को फिल्म के पहले पोस्टर का अनावरण किया गया, और १० नवंबर २०१२ को खान के रियलिटी शो बिग बॉस ६ पर फिल्म का ट्रेलर रिलीज़ हुआ था। फिल्म को अंतरराष्ट्रीय स्तर पर २१ दिसंबर २०१२ को रिलीज किया गया था। इस फिल्म ने भारत में तीन दिन में लगभग ५८ करोड़ रुपये की कमाई कर एक था टाइगर का रिकॉर्ड तोड़ दिया। एक था टायगर के बाद यह २०१२ की दूसरी सबसे बड़ी कमाई वाली हिंदी फिल्म है।


title: दबंग 2

text: लालगंज में छेदी सिंह के खात्मे के बाद इंस्पेक्टर चुलबुल पांडे अब कानपुर में एक स्थानीय पुलिस स्टेशन का प्रभारी है, और कानपुर में अपनी पत्नी रज्जो, भाई मक्खी और सौतेले पिता के साथ रहता है। कानपुर में, एक हत्यारा दिनदहाड़े एक गवाह की हत्या कर देता है, जो एक खतरनाक डॉन के खिलाफ गवाही देने वाला होता है। चुलबुल उस हत्यारे का पीछा कर उसे एक कॉफ़ीहाउस में मार देता है। वह डॉन वास्तव में बच्चा सिंह होता है, जो एक संघर्षरत राजनेता है। कई सार्वजनिक विवादों के बाद, बच्चा का छोटा भाई गेंडा उसे चुलबुल से छुटकारा पाने के लिए राजी कर लेता है, और फिर चुलबुल के सौतेले पिता को धमकी देता है कि अगर चुलबुल ने बच्चा सिंह की आपराधिक गतिविधियों में हस्तक्षेप करना बंद नहीं किया, तो वह उसके पूरे परिवार को मार देगा।


title: दबंग 2

text: गेंडा काफी समय से एक लड़की का उत्पीड़न कर रहा होता है, और उसकी शादी के दिन उसका अपहरण करने के लिए मंडप में पहुंच जाता है। चुलबुल भी कुछ हवलदारों के साथ शादी में आता है और गेंडा से वहां से चले जाने के लिए कहता है, लेकिन वहां से जाने की जगह गेंडा चुलबुल का अपमान करता रहता है, जिसके कारण आक्रोश में चुलबुल गेंडा की मंडप में ही हत्या कर देता है। इस बीच उसकी पत्नी गर्भवती हो जाती है, और हर कोई चुलबुल को अपने परिवार की सुरक्षा के लिए बच्चा को अकेला छोड़ देने की सलाह देता है। अपने भाई की मौत से गुस्साया बच्चा अगले चुनावों से पहले ही चुलबुल से बदला लेने की ठान लेता है। वह एक मंदिर में जाता है, जहां रज्जो और मक्खी भी उपस्थित होते हैं, और वहां मक्खी को गोली मारकर रज्जो को मंदिर की सीढ़ियों से धकेल देता है। हालांकि उस हमले में दोनों जीवित तो बच जाते हैं, लेकिन रज्जो का गर्भपात हो जाता है।


title: दबंग 2

text: अपने होने वाले बेटे की मृत्यु की खबर सुनकर चुलबुल बच्चा के घर जाता है, और वहां उसके सारे आदमियों को मार देता है। इसके बाद वह बच्चा को गिरफ्तार करने की कोशिश करता है, लेकिन जब बच्चा उसे छेड़ने लगता है, तो वह तुरंत एक बंदूक से बच्चा की छाती में 2 गोलियां दाग देता है, जिससे बच्चा की वहीं पर मौत हो जाती है। बाद में, चुलबुल और रज्जो अपने पहले बच्चे को जन्म देते हैं, जो एक लड़का है। फिल्म के अंत में छेदी सिंह का फोटोग्राफर वहां पहुँचता है, और चुलबुल पांडे से एक पारिवारिक फोटो खींचने की बात कहता है। वे सभी हंसते हैं और फोटोग्राफर उनका चित्र लेकर चल देता है।


title: दबंग 2

text: जब निर्देशक अभिनव कश्यप ने अगली कड़ी के निर्देशन से बाहर होने का फैसला किया, तो अरबाज खान ने खुद ही फिल्म का निर्देशन करने का निर्णय लिया। मुख्य खलनायक की भूमिका के लिए प्रकाश राज को चुना गया। करीना कपूर को फिल्म में एक आइटम गीत के लिए जोड़ा गया, हालांकि पहले कैटरीना कैफ को यह भूमिका दी गयी थी।


title: दबंग 2

text: फरवरी २०१२ में यह समाचार आया था की फिल्म के वितरण अधिकारों को यूटीवी मोशन पिक्चर्स को १.४० अरब रुपये की कीमत पर बेच दिया गया, जो तब तक किसी बॉलीवुड फिल्म के लिए सबसे ज्यादा था। लेकिन बाद में यूटीवी मोशन पिक्चर्स ने इस समाचार को पूरी तरह से नकली और बकवास करार दिया। चुलबुल पांडे के पुलिस स्टेशन की दीवार पर तैयार किए गए राष्ट्रीय प्रतीक को गलत तरीके से चित्रित किया गया था। राष्ट्रीय भावनाओं से संबंधित मामूली विषमता के प्रति संवेदनशील, केंद्रीय फिल्म प्रमाणन ने निर्माता-निर्देशक अरबाज खान से फिल्म के फ्रेम के कोने को धुंधला करने को कहा।


title: दबंग 2

text: फिल्म की शूटिंग मार्च २०१२ में शुरू हुई। पहले निर्माताअों ने कानपुर में ही फिल्म की शूटिंग करने की योजना बनायी थी। कानपुर शहर का एक सेट मुंबई में कमालिस्तान स्टूडियो में बनाया गया था, जहां फिल्म का पहला कार्यक्रम शॉट किया गया। पूरे स्टूडियो को फिल्म के लिए किराए पर लिया गया था, इसे बॉलीवुड में पहली बार बनाया गया था। पहले चरण में एक कव्वाली गीत की शूटिंग भी शामिल थी। पहले चरण के बाद, मुंबई में फिल्म सिटी में बाकी फिल्म की शूटिंग की गयी। आखिरी चरण की शूटिंग सतारा में हुई। फिल्म की शूटिंग के तीसरे दिन ही सलमान खान ने सिनेमेटोग्राफर के.के. सेन्थिल कुमार की जगह असीम कुमार का चयन किया।


title: दबंग 2

text: चुलबुल पांडे, दबंग 2 में खान द्वारा निभाया गया किरदार फिल्म के प्रचार के लिए स्टार प्लस के धारावाहिक दीया और बाती हम में दिखाई दिया, जो १२ और १३ दिसंबर २०१२ को प्रसारित हुआ था। फिल्म के प्रचार के लिये सलमान और सोनाक्षी १७ दिसंबर २०१२ को सा रे गा मा पा के सेट पर भी गए, जो पश्चिमी मुंबई उपनगर खार के केतनव थिएटर में था। १९ दिसंबर २०१२ को दबंग 2 की एक विशेष स्क्रीनिंग रखी गई थी। २० दिसंबर २०१२ को एक अन्य प्रीमियर आयोजित किया गया था, जिसमें आमिर खान ने भी भाग लिया था।


title: दबंग 2

text: दबंग 2 को भारत में ३५०० और विदेशों में ४५० स्क्रीनों पर २१ दिसंबर २०१२ को रिलीज़ किया गया। यह फिल्म ६० करोड़ रुपयों के बजट पर बनाई गई थी। दबंग 2 में भारत और दुनिया भर में किसी भी फिल्म के लिए सबसे अधिक स्क्रीनों पर रिलीज़ किया गया था। काई पो चे! और भाग मिल्खा भाग के ट्रेलरों को भी दबंग 2 के साथ ही रिलीज़ किया गया था।


title: दबंग 2

text: फिल्म में संगीत साजिद-वाजिद ने तथा पार्श्व संगीत संदीप शिरोडकर ने दिया है। फिल्म की एल्बम में कुल ९ गीत हैं, जिन्हें जलीस शेरवानी, इरफ़ान कमल तथा समीर ने लिखा है।


title: दबंग 2

text: कमाई के मामले में दबंग २, एक था टाइगर के बाद २०१२ की दूसरी सबसे बड़ी फिल्म थी। इसने अपने पहले ही दिन २२ करोड़ रुपयों की कमाई की, जो किसी गैर-छुट्टी वाले दिन के लिये सबसे अधिक था। हालांकि, दूसरे दिन कमाई में, "अत्यधिक स्क्रीनिंग और ठंड के मौसम" की वजह से कमी देखी गई, लेकिन फिर भी १८ करोड़ रुपयों के आसपास जमा हुआ। फिल्म का कारोबार रविवार को और बढ़ा, और उसने २८.५ करोड़ रुपयों की कमाई की, जिससे कि पहले सप्ताह के अंत में फिल्म की कुल कमाई लगभग ७० करोड़ रुपयों तक पहुंच चुकी थी। यह फिल्म अपने पहले हफ्ते में ही ९९ करोड़ रूपये कमा चुकी थी, जिसके बाद बॉक्स ऑफिस भारत द्वारा द्वारा इस फिल्म को "ब्लॉकबस्टर" घोषित कर दिया गया था। फिल्म की कुल कमाई १.७८ अरब रूपये थी, जिसमें से वितरकों का हिस्सा ९४ करोड़ रूपये था।


title: पर्वतीय वर्षा

text: उष्ण एवं आर्द हवाएं जब पर्वतिय भागों से अवरुद्ध होती हैं, तो उनके ढाल के सहारे ऊपर उठने लगती हैं, जिस कारण "शुष्क एडियाबेटिक दर" से प्रति १००० फीट पर वायु का ५.५ डिग्री फा० तापक्रम कम होने लगता हैं, जिस कारण वायु ठंडी होती जाती हैं और उसकी सापेक्षित आर्द्रता बड़नें लगती हैं। अधिक ऊपर जानें से वायु संतप्त हो जाती हैं तथा पुनः ऊपर उठनें पर संघनन प्रारम्भ हो जाता है, जिस कारण संघनन की गुप्त ऊष्मा वायु में मिल जाती हैं, जिससे वायु पुनः ऊपर उठने लगती हैं और अन्ततः उस सीमा को पहुच जाती हैं जहां पर स्थित वायु का तापक्रम इसके बराबर हो जाता हैं और हवा आर्द्र एडियाबेटिक ताप-पतन दर(प्रति १००० फीट पर ३.६ डिग्री फा०) से ठंडी होकर बढ़ती ऊचाई पर भी वर्षा करती जाती हैं। पर्वत के जिस ढ़ाल पर गवा टकराती हैं, उसे पवनमुखी ढ़ाल कहतें हैं तथा वर्षा इसी ढ़ाल पर होती हैं। इसे व्रष्टि ढाल भी कहा जाता हैं। पर्वत के जिस ढाल के सहारे हवा नीचे उतरती हैं, उसे पवन विमुखी ढाल कहते हैं।


title: ऑब्जेक्ट ओरिएंटेड प्रोग्रामिंग

text: ऑब्जेक्ट ओरिएंटेड प्रोग्रामिंग (Object Oriented Programming), कम्प्युटर प्रोग्रामिंग का एक प्रकार है, जो ओब्जेक्ट्स की परिकल्पना पर आधारित है। ऑब्जेक्ट ओरिएंटेड प्रोग्रामिंगको समझने हेतु कुछ आधारभूत सिद्धांतों और इसके मुख्य घटकों को समझना आवश्यक है। जैसे-ऑब्जेक्ट, क्लास, मेथड, इत्यादि।


title: कुली नंबर 1 (2020 फिल्म)

text: कुली नंबर 1 एक आगामी 2020 की भारतीय हिन्दी भाषा की कॉमेडी फिल्म है, जो डेविड धवन द्वारा निर्देशित और वाशु भगनानी द्वारा निर्मित है। इसी नाम की 1995 की फ़िल्म का रीमेक, फिल्म में वरुण धवन और सारा अली ख़ान हैं, और एक अमीर लड़की का अनुसरण करता है, जो अपने पिता की अस्वीकृति के लिए एक गरीब कुली के साथ प्यार करती है।


title: कुली नंबर 1 (2020 फिल्म)

text: प्रधान फोटोग्राफी 8 अगस्त 2019 को बैंकॉक में शुरू हुई। यह फिल्म 25 दिसंबर 2020 को क्रिसमस पर भारत में रिलीज होने के लिए तैयार है।


title: कुली नंबर 1 (2020 फिल्म)

text: 8 मार्च 2018 को, डेविड धवन ने घोषणा की कि वह अपने 1995 के सफल कॉमेडी कुली नंबर 1 के रीमेक का निर्देशन करने की योजना बना रहे हैं, जिसमें उनके बेटे वरुण धवन ने कुली राजू (मूल फिल्म में गोविंदा द्वारा चित्रित) को चित्रित किया है। 19 मार्च 2019 को, सारा अली ख़ान को महिला प्रधान भूमिका निभाने के लिए साइन किया गया था, जिसका मतलब था कि वह मूल में करिश्मा कपूर द्वारा चित्रित मालती की भूमिका को फिर से दोहराएंगी।


title: कुली नंबर 1 (2020 फिल्म)

text: 24 अप्रैल 2018 को वरुण के जन्मदिन के अवसर पर, फिल्म के आधिकारिक विवरण सामने आए थे। फिल्म के पहले लुक का अनावरण किया गया और रिलीज की तारीख 25 दिसंबर 2020 को घोषित की गई। जून 2019 में, परेश रावल को मालती के पिता होशियार चंद की भूमिका को पुनः पुष्टि करने के लिए पुष्टि की गई, जिसे मूल में स्वर्गीय कादर खान द्वारा चित्रित किया गया था।


title: कुली नंबर 1 (2020 फिल्म)

text: फिल्म की प्रिंसिपल फोटोग्राफी 8 अगस्त 2019 को थाईलैंड के बैंकॉक में शुरू हुई, जहां कलाकारों द्वारा 20 दिन का शेड्यूल शूट किया जाना है। दूसरा शेड्यूल गोवा, पणजी में सितंबर 2019 की शुरुआत में शुरू होगा।


title: कुली नंबर 1 (2020 फिल्म)

text: हालांकि अब तक बहुत ज्यादा खुलासा नहीं किया गया है, लेकिन मोशन पोस्टर में "मैं तो रस्ते से जा रहा था" गाने का रीमिक्स संस्करण दिखाया गया है। यह पुष्टि की गई है कि सुपरहिट गीत, मूल रूप से आनंद-मिलिंद द्वारा रचित और समीर द्वारा लिखित फिल्म के लिए फिर से बनाया जाएगा।


title: भारत दिवस

text: भारत 🇮🇳 दिवस प्रवासी भारतीयों द्वारा अमेरिका व अन्य क्षेत्रों में मनाया जाने वाला भारत के स्वतंत्रता दिवस का एक समारोह है।


title: भारत दिवस

text: इस दिन प्रवासी भारतीयों विशेषकर भारतीय अप्रवासियों की उच्च सघनता के क्षेत्रों में परेड और प्रतियोगिताओं का आयोजन किया जाता है। न्यूयॉर्क और अन्य अमेरिकी शहरों में कुछ स्थानों में, 15 अगस्त प्रवासी और स्थानीय आबादी के बीच में भारत दिवस बन गया है। यहां लोग 15 अगस्त के आसपास या सप्ताह के अंतिम दिन पर भारत दिवस मनाते हैं व प्रतियोगिताएँ रखते हैंऔर ख़ुशी मानते हैं।


title: चंद्रकांता (2017 टीवी शृंखला)

text: चंद्रकांता - एक मायावी प्रेम गाथा (अंग्रेज़ी: Chandrakanta - An Elusive Love Story) एक भारतीय अलौकिक कल्पना आधारित टेलीविजन श्रृंखला है, जो कलर्स टीवी पर २४ जून २०१७ को शुरू हुआ और १६ जून २०१८ को समाप्त हुआ। यह धारावाहिक एकता कपूर और शोभा कपूर द्वारा अपनी कंपनी बालाजी टेलीफिल्म्स के लिए निर्मित किया गया। ये धारावाहिक रंजन कुमार सिंह द्वारा निर्देशित किया गया है।


title: हरसिल

text: हरसिल (Harsil) भारत के उत्तराखण्ड राज्य के उत्तरकाशी ज़िले में स्थित एक ग्राम और सैनिक छावनी है। यह हिमालय में भागीरथी नदी के किनारे बसा एक रमणीय हिल स्टेशन है। यह राष्ट्रीय राजमार्ग 34 पर गंगोत्री के हिन्दू तीर्थस्थल के मार्ग में आता है। हरसिल उत्तरकाशी से 78 किमी और गंगोत्री राष्ट्रीय उद्यान से 30 किमी दूर है। यह अपने प्राकृतिक वातावरण और सेब उत्पादन के लिए जाना जाता है।


title: हरसिल

text: हरसिल समुद्र तल से ७,८६० फुट की ऊंचाई पर स्थित है। यहां से ३० किलोमीटर की दूरी पर स्थित है गंगोत्री राष्ट्रीय उद्यान जो १,५५३ वर्ग किमी के क्षेत्र में फैला है। सम्पादित कौशल किशोर मौनी बाबा आश्रम गंगोत्री फोन08755605781=हर्सिल मे भगवान श्री हरि की लेटि हुयी शिला है जोकि हर्शिल मे लक्ष्मीनारायण मन्दिर के निचे भागीरथी गंगा नदी के किनारे पर स्थित है इस लिए हर्शिल नाम पड़ा है


title: हरसिल

text: हरसिल उत्तरकाशी से ७३ किलोमीटर आगे और गंगोत्री से २५ किलोमीटर पीछे तक सघन हरियाली से आच्छादित है। गढ़वाल के अधिकांश सौन्दर्य स्थल दुर्गम पर्वतों में स्थित हैं जहां पहुंचना बहुत कठिन होता है। यही कारण है कि प्रकृति प्रेमी पर्यटक इन स्थानों पर पहुंच नहीं पाते हैं। लेकिन ऐसे भी अनेक पर्यटक स्थल हैं जहां सभी प्राकृतिक विषमता और दुरुहता समाप्त हो जाती है। वहां तक पहुंचना सहज और सुगम होता है। यही कारण है कि इन सुविधापूर्ण प्राकृतिक स्थलों पर अधिक पर्यटक पहुंचते हैं। प्रकृति की एक ऐसी ही एक सुंदर उपत्यका है, हरसिल।


title: हरसिल

text: यहां का प्राकृतिक सौंदर्य देखते ही बनता है। घाटी के सीने पर भागीरथी का शान्त और अविरल प्रवाह हर किसी को आनन्दित करता है। पूरी घाटी में नदी-नालों और जल प्रपातों की भरमार है। हर कहीं दूधिया जल धाराएं इस घाटी का मौन तोडने में डटी हैं। नदी झरनों के सौंदर्य के साथ-साथ इस घाटी के सघन देवदार के वन मनमोहक हैं। जहां तक दृष्टि जाती है वृक्ष हि वृक्ष दिखाई देते हैं। यहां पहुंचकर पर्यटक इन वृक्षों की छांव तले अपनी थकान को मिटाता है। वनों से थोडा ऊपर दृष्टि पडते ही आंखें खुली की खुली रह जाती है। हिमाच्छादित पर्वतों का आकर्षण तो देखते ही बनता है। ढलानों पर फैले हिमनद भी देखने योग्य है।


title: हरसिल

text: दिल्ली-हरिद्वार-हरसिल रिज, अरावली पर्वत श्रृंखला के उत्तरी फैलाव का भूमिगत रिज है, जिसका फैलाव उत्तर उत्तरपूर्व-दक्षिण दक्षिण पश्चिम तक है और जिसका विस्तार अजमेर और जयपुर से होता हुआ आगे अंबा माता-देरि से दिल्ली तक है।


title: हरसिल

text: पिछले कुछ वर्षों में भोट जातीय समूह से सम्बन्धित जध लोग छोटी संख्या में यहां आकर बस गये हैं और ये लोग तिब्बती भाषा से मिलती जुलती एक भाषा बोलते हैं।


title: हरसिल

text: ऋषिकेश से हरसिल की लंबी यात्रा के बाद यात्री हरसिल में रुक सकते हैं। भोजपत्र के वृक्ष और देवदार के मनमोहक वनों की तलहटी में बसे हरसिल की सुंदरता पर बगल में बहती भागीरथी और आसपास के झरने चार चांद लगा देते हैं। गंगोत्री जाने वाले अधिकतर तीर्थ यात्री हरसिल की इस सुंदरता का आंनंद लेने के लिये यहां रुकते हैं। अप्रैल से अक्टूबर तक हरसिल आना सुगम है, लेकिन बर्फबारी के चलते नवंबर से मार्च तक यहां बहुत कम ही पर्यटक पहुंच पाते हैं। हरसिल की घाटियों का सौंदर्य इन्हीं महीनों में खिलता है, जब यहां की पहाडियां और पेड बर्फ से अच्छादित रहते हैं। गौमुख से निकलने वाली भागीरथी का शांत स्वभाव यहां देखने योग्य है। यहां से कुछ ही दूरी पर डोडीताल है इस ताल में रंगीन मछलियां ट्राडा भी पर्यटकों के लिए आकर्षण का केंद्र हैं। इन ट्राडा मछलियों को विल्सन नामक एक अंग्रेज़ लाये थे। बगोरी, घराली, मुखबा, झाला और पुराली गांव इस क्षेत्र की समृद्ध संस्कृति और इतिहास को समेटे हैं। हरसिल देश की सुरक्षा के नाम पर खींची गई भीतरी पंक्ति में रखा गया है जहां विदेशी पर्यटकों के ठहरने पर प्रतिबंध है। विदेशी पर्यटक हरसिल होकर गंगोत्री, गौमुख और तपोवन सहित हिमालय की चोटियो में तो जा सकते हैं लेकिन हरसिल में नहीं ठहर सकते हैं। हरसिल से सात किलोमीटर की दूरी पर सात तालों का दृश्य विस्मयकारी है। इन्हें साताल कहा जाता है। हिमालय की गोद मे एक श्रृखंला पर पंक्तिबद्ध फैली इन झीलों के दमकते दर्पण में पर्वत, आसमान और बादलों की परछाइयां कंपकपाती सी दिखती हैं। ये झील ९,००० फीट की ऊंचाई पर फैली हैं। इन झीलों तक पहुंचने के रास्ते मे प्रकृति का एक नया ही रूप दिखाई देता है। यहां पहुंचकर प्रकृति का संगीत सुनते हुए झील के विस्तृत सुनहरे किनारों पर घूमा जा सकता है।


title: हरसिल

text: हर वर्ष दिवाली के बाद गंगाजी की मूर्ति को उपरी हिमालय में स्थित गंगोत्री धाम से नीचे बसे मुखबा ग्राम में लाया जाता है और पूरी सर्दी भर मुर्ति यहीं रहती है, क्योंकि इन महीनो के दौरन गंगोत्री में बहुत बर्फ गिरती है और उपरी भाग तक पहुंचना दुर्गम हो जाता है।


title: हरसिल

text: हरसिल की सुन्दरता को अपने जमाने के लोकप्रिय चलचित्र राम तेरी गंगा मैली में भी दिखाया जा चुका है। बॉलीवुड के सबसे बडे़ शोमैन रहे राज कपूर एक बार जब गंगोत्री घूमने आए थे तो हरसिल की सुन्दरता से मन्त्रमुग्ध होकर यहां की घाटियों पर एक चलचित्र ही बना डाला - राम तेरी गंगा मैली। इस चलचित्र में हरसिल की घाटियों को जिस सजीवता से दिखाया गया है वो देखते ही बनता है। यहीं के एक झरने में चलचित्र की नायिका मन्दाकिनी को नहाते हुए दिखाया गया है। तब से इस झरने का नाम मन्दाकिनी झरना पड़ गया।


title: हरसिल

text: इस घाटी से इतिहास के रोचक पहलू भी जुडे हैं। एक अंग्रेज़ थे, फेडरिक विल्सन जो ईस्ट इंडिया कंपनी में कर्मचारी थे। वह थे तो इंग्लैंड वासी लेकिन एक बार जब वह मसूरी घूमने आए तो हरसिल की घाटियों में पहुंच गए। उन्हें यह स्थान इतना भाया कि उन्होंने सरकारी नौकरी तक छोड़ दी और यहीं बसने का मन बना लिया। स्थानीय लोगों के साथ वह शीघ्र ही घुल-मिल गए और गढ़वाली बोली भी सीख ली। उन्होंने अपने रहने के लिए यहां एक बंगला भी बनाया। निकट के मुखबा ग्राम कि एक लड़की से उन्होंने विवाह भी किया। विल्सन ने यहां पर इंग्लैंड से सेब के पौधे मंगावाकर लगाए जो खूब फले-फूले। आज भी यहां सेब की एक प्रजाति विल्सन के नाम से प्रसिद्ध है।


title: हरसिल

text: हरसिल की सुंदर घाटियों तक पहुंचने के लिए पर्यटकों को सबसे पहले ऋषिकेश पहुंचना होता है। ऋषिकेश देश के हर कोने से रेल और बस मार्ग से जुडा़ है। ऋषिकेश पहुंचने के बस या टैक्सी द्वारा २१८ किलोमीटर की दूरी तय करने के बाद यहां पहुंच सकते हैं। यहां का सबसे समीपी हवाईअड्डा है जौलीग्रांट जो देहरादून में है। जौलीग्रांट से बस या टैक्सी द्वारा २३५ किलोमीटर का यात्रा करने के बाद यहां पहुंचा जा सकता है।


title: हरसिल

text: नवंबर-दिसंबर के महीने में जब यहां बर्फ की चादर जमी होती है तो यहां का सौंदर्य और भी खिल उठता है। बर्फबारी के शौकीन इन दिनों यहां पहुंच सकते हैं। पर्यटकों को यात्रा के दौरान इस बात का ध्यान रखना चाहिए कि वर्ष के किसी भी महीने आएं लेकिन हर समय गरम कपडे़ साथ होने चाहिए। यहां पर खाने-पीने के लिए साफ और सस्ते होटल सरलता से उपलब्ध हो जाते हैं जो बजट के अनुरूप होते हैं। हरसिल में ठहरने के लिए लोकनिर्माण विभाग का एक बंगला, पर्यटक आवास गृह और स्थानीय निजी होटल हैं। यहां खाने-पीने की पर्याप्त सुविधाएं हैं। गंगोत्री जाने वाले यात्री कुछ देर यहां रुककर अपनी थकान मिटाते हैं और हरसिल के सौंदर्य का लुत्फ लेते हैं।


title: हरसिल

text: रक्षा कृषि अनुसंधान प्रयोगशाला कि एक टुकड़ी जो रक्षा अनुसंधान एवं विकास संगठन (डीआरडीओ) द्वारा चलाई जाती है, यहाँ मई १९७३ में स्थापित कि गई थी।


title: नल्लमला पहाड़ियाँ

text: नल्लमला पहाड़ियाँ (Nallamala Hills) भारत के दक्षिणी भाग में पूर्वी घाट पर्वतमाला का भाग है जो आन्ध्र प्रदेश राज्य के रायलसीमा क्षेत्र और तेलंगाना के महबूबनगर और नल्गोंडा ज़िलों की पूर्वी सीमा पर स्थित है। इसकी पहाड़ियाँ लगभग 140 किमी तक उत्तर-दक्षिण दिशा में कोरोमंडल तट से समानांतर और कृष्णा नदी और पेन्ना नदी के बीच खड़ी हैं। 1100 मीटर (3608 फुट) ऊँचा भैरानी कोंडा इसका सबसे ऊँचा पर्वत है।


title: गयाप्रसाद शुक्ल 'सनेही'

text: गयाप्रसाद शुक्ल 'सनेही' (1883-1972) हिन्दी साहित्य के आधुनिक काल के द्विवेदी युगीन साहित्यकार हैं। इन्होंने 'सनेही' उपनाम से कोमल भावनाओं की कविताएँ, 'त्रिशूल' उपनाम से राष्ट्रीय कविताएँ तथा 'तरंगी' एवं 'अलमस्त' उपनाम से हास्य-व्यंग्य की कविताएँ लिखीं। इनकी देशभक्ति तथा जन-जागरण से सम्बद्ध कविताएँ अत्यधिक प्रसिद्ध रही हैं।


title: गयाप्रसाद शुक्ल 'सनेही'

text: गयाप्रसाद शुक्ल 'सनेही' जी का जन्म श्रावण शुक्ल त्रयोदशी, संवत् 1940 विक्रमीय को रात्रि 9:00 बजे हुआ था। स्वयं सनेही जी द्वारा उल्लिखित इस जन्मतिथि के अनुसार उनका जन्म वस्तुतः अंग्रेजी दिनांक 16 अगस्त 1883 ई० को सिद्ध होता है परंतु उक्त उल्लिखित स्थल पर ही कोष्ठक के अंतर्गत अंग्रेजी दिनांक 21 अगस्त सन् 1883 ई० लिखा हुआ है। चूँकि त्रयोदशी तिथि के दो ही दिन बाद पूर्णिमा हो जाती है और फिर भाद्रपद कृष्ण पक्ष की प्रथमा, द्वितीया आदि तिथि आरंभ हो जाएगी, इसलिए हिंदू पंचांग के अनुसार उल्लिखित उक्त तिथि में मुद्रण त्रुटि से पाँच दिनों का अंतर होना असंभव है। बहरहाल सनेही जी की जन्मतिथि 16 अगस्त 1883 के बदले 21 अगस्त 1883 क्यों मानी गयी यह स्वतंत्र शोध का विषय है।


title: गयाप्रसाद शुक्ल 'सनेही'

text: उनके पिता का नाम पंडित अवसेरीलाल शुक्ल तथा माता का नाम श्रीमती रुक्मिणी देवी था। उनका जन्म उत्तर प्रदेश के उन्नाव जिले (बैसवारा) के हड़हा नामक ग्राम में हुआ था। नौ वर्ष की आयु में उनका उपनयन संस्कार हुआ तथा तेरह वर्ष की अवस्था में उन्नाव के ही जैतीपुर ग्राम के निवासी स्वनामधर्मा श्री पंडित गयाप्रसाद जी की पुत्री भिक्षुणी देवी के साथ उनका विवाह हुआ था।


title: गयाप्रसाद शुक्ल 'सनेही'

text: उस समय उर्दू ही सरकारी भाषा थी इसलिए पंडित गयाप्रसाद शुक्ल 'सनेही' जी ने भी बचपन में ही उर्दू एवं फारसी का अच्छा अध्ययन किया था। सन् 1898 ई० में मिडिल पास करके 1899 में ही वे अध्यापन कार्य में लग गये थे। सन 1902 में नार्मल का प्रशिक्षण प्राप्त करने वे लखनऊ गये और नॉर्मल पास करके पुनः अध्यापन कार्य में लग गये थे। अध्ययन काल में उन्होंने समस्त परीक्षाएँ प्रथम श्रेणी में विशेष योग्यता के साथ उत्तीर्ण की थी। उन्होंने छन्दःशास्त्र का भी उत्तम ज्ञान प्राप्त किया था।


title: गयाप्रसाद शुक्ल 'सनेही'

text: कविता लिखने की प्रवृत्ति सनेही जी में बाल्यकाल से ही थी। सन् 1902 ई० के आसपास ही वे गंभीर रूप से काव्य-सृजन में जुट गये थे। उनकी पहली कविता सन् 1904 या 1905 में मनोहर लाल मिश्र के संपादन में निकलने वाली पत्रिका 'रसिक मित्र' में प्रकाशित हुई थी। इसके बाद उनकी रचनाएँ 'रसिक रहस्य', 'साहित्य सरोवर' तथा 'रसिक मित्र' जैसी पत्रिकाओं में बराबर प्रकाशित होने लगीं थीं। सन् 1913 में अमर शहीद श्री गणेश शंकर विद्यार्थी के आग्रह पर साप्ताहिक 'प्रताप' में भी वे राष्ट्रीय कविताएँ लिखने लगे। 'प्रताप' में छपी उनकी 'कृषक क्रंदन' शीर्षक रचना ने आचार्य महावीर प्रसाद द्विवेदी का ध्यान उनकी ओर आकृष्ट किया। सन् 1914ई० से आचार्य महावीर प्रसाद द्विवेदी के कहने से प्रयाग से निकलने वाली मासिक पत्रिका 'सरस्वती' में भी वे लिखने लगे।


title: गयाप्रसाद शुक्ल 'सनेही'

text: पंडित गयाप्रसाद शुक्ल जी ने चार उपनामों से कविता लिखी है- सनेही, त्रिशूल, तरंगी और अलमस्त। सरकारी नौकरी के कारण उन्हें अपने उपनाम 'सनेही' के अतिरिक्त दूसरा उपनाम 'त्रिशूल' रखना पड़ा। हास्य एवं व्यंग्य रचनाएँ वे 'अलमस्त' या 'तरंगी' के नाम से भी लिखते रहे। 'त्रिशूल' उपनाम से उन्होंने प्रायः राष्ट्रीय कविताएं लिखी तथा उन रचनाओं ने ऐसी हलचल पैदा कर दी कि अंग्रेजी हुकूमत 'त्रिशूल' नाम के कवि की खोज में हाथ धोकर पीछे पड़ गयी थी।


title: गयाप्रसाद शुक्ल 'सनेही'

text: 1921 ई० में महात्मा गाँधी द्वारा असहयोग आंदोलन के आह्वान पर अपने 22 वर्ष के अध्यापकीय कार्य से निवृत्ति लेते हुए सनेही जी उन्नाव टाउन स्कूल के प्रधानाध्यापक पद को छोड़कर अमर शहीद गणेश शंकर विद्यार्थी जी के अनुरोध तथा राष्ट्रीय काव्य के अनन्य प्रेमी लाला फूलचंद जैन के प्रेमाग्रह से कानपुर आकर रहने लगे। तब से उनके जीवन का अधिकांश समय कानपुर में ही बीता।


title: गयाप्रसाद शुक्ल 'सनेही'

text: एक बार सरकारी नौकरी छोड़ने पर उनका मन सरकारी नौकरी से इस प्रकार विरत हुआ कि सन् 1922 ई० में ही महामना मदन मोहन मालवीय द्वारा काशी हिंदू विश्वविद्यालय में अध्यापन कार्य के लिए बुलाये जाने पर भी उन्होंने स्वीकार नहीं किया।


title: गयाप्रसाद शुक्ल 'सनेही'

text: जिस समय सनेही जी कानपुर आये उस समय कानपुर से कोई दैनिक पत्र नहीं निकलता था। सनेही जी ने फूलचंद जैन के सहयोग से एक प्रेस खोलकर पंडित रमाशंकर जी अवस्थी के सहयोग से दैनिक राष्ट्रीय पत्र 'वर्तमान' का प्रकाशन आरंभ किया, जिसमें वे और अवस्थी जी समान रूप से भागीदार थे।


title: गयाप्रसाद शुक्ल 'सनेही'

text: सनेही जी ने गोरखपुर से निकलने वाले मासिक पत्र 'कवि' का संपादन लगातार 10 वर्षों तक किया और उसके बंद होने पर सन् 1928 ई० में आचार्य महावीर प्रसाद द्विवेदी की प्रेरणा से अपना निजी प्रेस खोलकर काव्य संबंधी मासिक पत्र सुकवि का प्रकाशन आरंभ किया। यह पत्रिका 22 वर्षों तक बराबर प्रकाशित होती रही। इस पत्र के माध्यम से उन्होंने हिंदी को सैकड़ों कवि प्रदान किये। प्रसिद्ध कवि अनूप शर्मा के अतिरिक्त हिंदी के और भी अनेक समर्थ कवि सनेही जी के शिष्य रहे हैं। राजा-महाराजाओं से लेकर सामान्य व्यक्तियों तक में हिंदी कविता के प्रति प्रेम और श्रद्धा का भाव उत्पन्न करने का श्रेय 'सुकवि' के संपादन के माध्यम से सनेही जी को ही है। इस प्रकार 32 वर्षों तक कविता पत्रिका का संपादन करते हुए उन्होंने काव्य-क्षेत्र में राष्ट्रीय तथा सामाजिक भावनाओं का प्रसार किया एवं रीतिकालीन शृंगारिक दलदल से निकाल कर देशहित में नया वातावरण उत्पन्न करने का प्रबल प्रयत्न किया।


title: गयाप्रसाद शुक्ल 'सनेही'

text: कानपुर निवास की अवधि में ही सनेही जी ने अनेक बड़े-बड़े कवि सम्मेलनों का आयोजन किया। सैकड़ों कवि सम्मेलनों की अध्यक्षता की जिसमें अनेक अखिल भारतीय स्तर के भी थे। कवि सम्मेलनों के ही सिलसिले में उन्होंने देश भर का भ्रमण किया। बड़ी-बड़ी रियासतों में भी गये और अनेक राजा-महाराजाओं से उनका संपर्क भी रहा।


title: गयाप्रसाद शुक्ल 'सनेही'

text: इन्हीं कवि-सम्मेलनों के कारण वे अपने समय में कवि सम्मेलनों के हृदय हार बने हुए थे। हालाँकि इन कवि-सम्मेलनों के कारण ही उनकी रचनात्मक श्रेष्ठता को भारी क्षति पहुँची तथा वे हिन्दी कविता के इतिहास में उस उच्च पद से वंचित रह गये जहाँ तक पहुँचने की उनमें स्वाभाविक क्षमता थी। लगभग नवासी वर्ष की आयु में कानपुर के उर्सला अस्पताल में 20 मई, 1972 ई० को उनका निधन हो गया।


title: गयाप्रसाद शुक्ल 'सनेही'

text: उनकी उपलब्ध समग्र रचनाओं का यह संकलन हिंदी साहित्य सम्मेलन, इलाहाबाद से 1984 ई० में प्रकाशित होकर सहज उपलब्ध है।


title: गयाप्रसाद शुक्ल 'सनेही'

text: सनेही जी ने सामान्य जन को ध्यान में रखकर रचनाएँ की हैं। अतः उनकी कविताओं की भाषा सर्वत्र सहज संप्रेष्य है। उन्होंने खड़ीबोली हिन्दी के अतिरिक्त ब्रजभाषा में भी लिखा है। 'सनेही' उपनाम से लिखी गयी रचनाओं में खड़ीबोली एवं ब्रजभाषा का परिमार्जित रूप मिलता है, जबकि 'त्रिशूल' उपनाम से लिखी गयी रचनाओं में उर्दू का मिश्रण अपेक्षाकृत अधिक है; हालांकि वह भाषा भी संप्रेषण में है सहज ही। सनेही जी के काव्य में छन्दों की विविधता है। उर्दू की बहरों, संस्कृत के वर्णवृत्तों और हिंदी के मात्रिक छन्दों का उन्होंने समान अधिकार से प्रयोग किया है। उनके छन्द-प्रयोग का यह वैशिष्ट्य है कि बड़े से बड़ा छन्दशास्त्री भी उनके काव्य में छन्द की त्रुटि नहीं निकाल सकता। उन्होंने घनाक्षरी, सवैया और छप्पय छन्द का प्रयोग अपेक्षाकृत अधिक किया है। इसी प्रकार उर्दू के विविध बहरों में मसनवी, मुसद्दस और अपेक्षाकृत ग़ज़ल का प्रयोग सर्वाधिक किया है।


title: गयाप्रसाद शुक्ल 'सनेही'

text: देश के अनेक साहित्यिक संस्थाओं ने समय-समय पर सनेही जी का सम्मान एवं अभिनंदन किया। युवावस्था में ही उन्हें भारत धर्म महामंडल, काशी ने 'साहित्य-सितारेन्दु' की उपाधि प्रदान की थी। 1966 ई० में उत्तर प्रदेश हिंदी साहित्य सम्मेलन ने उन्हें 'साहित्य-वारिधि' की उपाधि प्रदान की। 1968 ई० में अखिल भारतीय हिंदी साहित्य सम्मेलन, प्रयाग ने उन्हें 'साहित्य-वाचस्पति' की उपाधि प्रदान की थी। सन 1970 ई० में कानपुर विश्वविद्यालय ने उन्हें डी०लिट्० की मानद उपाधि से विभूषित किया था। इसके अतिरिक्त अनेक सांस्कृतिक संस्थाओं तथा पत्र-पत्रिकाओं के द्वारा उन्हें 'राष्ट्रीय महाकवि', 'सुकवि-सम्राट', 'आचार्य' आदि अनेक उपाधियों से अलंकृत किया गया था।


title: टाइगर जिंदा है

text: "टाइगर ज़िन्दा है"'| 22 दिसमबर 2017 को रीलीज भारतीय अली अब्बास जफर द्वारा निर्देशित बॉलीवुड फ़िल्म है। यह 2012 में आई फ़िल्म एक था टाइगर का दुसरा भाग है और टाइगर की दूसरी फ़िल्म श्रृंखला है। यह फ़िल्म 22 दिसंबर 2017 को रिलीज हुई है। फ़िल्म में एक बार फिर सलमान खान और कैटरीना कैफ साथ मे नज़र आये।


title: टाइगर जिंदा है

text: टाइगर जिंदा है अपनी रिहाई पर विवाद में था और वाल्मीकि समुदाय से विरोध का सामना करना पड़ा, जब सलमान खान ने एक जातिवादी स्लर बनाया था, जहां उन्होंने एक नृत्य कार्यक्रम में एक स्वच्छता कार्यकर्ता, या "भांगी" के साथ अपने नृत्य कौशल की तुलना की। शिल्पा शेट्टी उसके साथ हँसे, और कहा कि वह भी एक की तरह देखा। वाल्मीकि दलित समुदायों के एक समूह से बना है - जिनमें से कुछ भंगी, मेहतर, चुहरा, लाल बेघी और हललकहोर हैं। वाल्मीकि समुदाय ने अपनी जातिगत टिप्पणी को चोट पहुंचाने के लिए दोनों कलाकारों के खिलाफ एक कानूनी मामला दायर किया।


title: टाइगर जिंदा है

text: मनसे ने भी मुंबई मल्टीप्लेक्सों को टाईगर जिंदा है की बजाए मराठी फिल्म देवा को बढ़ावा देने के लिए आग्रह किया।


title: टाइगर जिंदा है

text: समाचार 18 में राजीव मसंद ने 3 सितारों को यह पुरस्कार दिया, जिसमें कहा गया है कि इसमें कुछ रोमांचक कार्रवाई की जाती है, जबकि तमाशा और सूक्ष्मता को तमाशा और भावना की वेदी पर बलिदान किया जाता है। फर्स्टपॉस्ट के अन्ना एम.एम. व्हेटीकैड ने 2.5 सितारों को फिल्म दी, जिसमें कहा गया था कि सलमान खान और कैटरीना कैफ दोनों ही बराबर भाग लूट, शांतता और स्कमल्त्ज़ के साथ मजाक देते थे।


title: टाइगर जिंदा है

text: टाइगर जिंदा है ने भारत में एक नया गैर छुट्टी का रिकॉर्ड बनाया क्योंकि उसने एक दिन में 34 करोड़ रुपये कमाए। दूसरे दिन में यह 35.30 करोड़ रुपये का शुद्ध इकट्ठा हुआ। फिल्म ने अपने तीसरे दिन () ₹ 45.53 करोड़ रुपये के नेट-ग्रॉस के साथ और हिंदी फिल्म उद्योग के लिए सबसे अधिक समय का दूसरा सबसे उच्चतम दिन दर्ज किया। 1.14 बिलियन से अधिक के तीन दिन के कुल सकल संग्रह के साथ, टाइगर जिंदा है की सभी समय का दूसरा सबसे ऊंचा सप्ताहांत ( के बाद) और बॉलीवुड फिल्म उद्योग में सभी समय के उच्चतम प्रारंभिक सप्ताहांत था। टाइगर जिंदा है ने भारत में पहले चार दिनों में 154 करोड़ रुपये की कमाई की।


title: टाइगर जिंदा है

text: टाइगर जिंदा हैं क्योंकि यह दो दिनों में $ 2 मिलियन कमाता है, यूएस / कनाडा में एक दिन में $ 450,000, ब्रिटेन में £ 150,000 की स्वीकृति। इस फिल्म ने विदेशों में अपने शुरुआती सप्ताहांत में 7 मिलियन डॉलर कमाए, जिसमें अमेरिका / कनाडा में 2,535,825 डॉलर शामिल थे। इस फिल्म ने अपने शुरुआती सप्ताहांत में दुनिया भर में 190 करोड़ रुपये कमाए। 25 दिसंबर 2017 तक, इस फिल्म ने दुनिया भर में 256 करोड़ (यूएस $ 40 मिलियन) की कमाई की है, जिसमें भारत में ₹ 197.75 करोड़ (यूएस $ 31 मिलियन) और ₹ 58.3 करोड़ (9.1 मिलियन अमरीकी डॉलर) विदेशी


title: यशदीकरण

text: यशदीकरण (अंग्रेजी:Galvanization) या गैल्वानीकरण या यशदलेपन एक धातुकार्मिक प्रक्रम है जिसमें इस्पात या लोहे के उपर जस्ते की परत चढ़ा दी जाती है। इससे इन धातुओं का क्षरण (विशेषत: जंग लगना) रूक जाता है। यद्यपि यशदीकरण की प्रक्रिया स्वयं एक गैर-विद्युतरासायनिक प्रक्रिया है किन्तु फिर भी यह प्रक्रिया एक विद्युतरासायनिक उद्देश्य की पूर्ति करती है। यह प्रकिया अधिकांश यूरोपीय भाषाओं मे गैल्वेनाइजेशन कहलाती है और इसका यह नाम इतालवी वैज्ञानिक लुईगी गैल्वानी के नाम पर पड़ा है।


title: यशदीकरण

text: इस्पात को पिघले हुए जस्ते में डुबाकर संरक्षित करने की प्रक्रिया १५० वर्ष से भी अधिक पुरानी है। इस प्रक्रिया का आविष्कार सन १८३७ में पेरिस के मोसियर स्तैनिस्लास सोरेल (Monsieur Stanislas Sorel) ने किया था।


title: यशदीकरण

text: सादे इस्पात के बने हुए पतले तारों और चादरों को संक्षरण (corrosion) से बचाने के लिये इसे किसी संक्षरणरोधी धातु की पतली परत से ढका जाता है। इस कार्य के लिये जो धातुएँ उपयोग में आती हैं उनमें जस्ता और वंग (टिन) मुख्य हैं। जस्ता सबसे सस्ती धातु पड़ती है।


title: यशदीकरण

text: कुछ किस्म के पदार्थों पर जस्ता चढ़ाने के लिये शीतक या विद्युत्मुलम्मा प्रक्रिया आजकल काम में आती है। इस विधि के लाभ ये हैं :


title: यशदीकरण

text: 4. इस्पात की कमानी जैसी वस्तुओं के लिये, जो उष्ण विधि में पिछले जस्ते के ताप से प्रभावित हो सकती है, इसकी उपयुक्तता तथा


title: यशदीकरण

text: 4. ठीक ठीक लेप प्राप्त करने में उष्ण विधि की अपेक्षा अधिक सावधानी बरतने की आवश्यकता और अधिक कठिनाइयों का सामना पड़ना तथा


title: यशदीकरण

text: 5. जलाभेद्य बर्तनों के निर्माण में विद्युद्विश्लेष्य विधि का झलाई में उतना प्रभावशाली न होना जितना उष्ण विधि का। सभी विद्युद्विश्लेषिक विलयनों का आधार ज़िंकसल्फेट है।


title: यशदीकरण

text: इस विधि में लेप की जानेवाली वस्तु को धातु के ड्रम या बक्स में जस्ताचूर्ण से घेर कर, जिसमें धात्विक जस्ता रहता है, गरम करते हैं। यह विधि विशेष रूप से उन वस्तुओं के लिये उपयुक्त है जिनपर संरक्षण के लिये बहुत पतला लेप आवश्यक होता है और जहाँ पात्रों पर नक्काशी, प्रतिरूप एवं रूपांकन को ज्यों का त्यों रखना होता है। इसमें यही दोष है कि छोटी मोटी वस्तुओं पर ही इससे जस्ता चढ़ाया जा सकता है।


title: यशदीकरण

text: इस विधि में पहले से स्वच्छ किए हुए उष्ण इस्पात पर पिघले जस्ते की हल्की फुहार एक विशेष प्रकार की धातु की पिचकारी से की जाती है। बड़े बड़े पात्रों पर जस्ता चढ़ाने के लिये यह सुगम विधि है। इस लेप से इस्पात के साथ मिश्रधातु नहीं बनती।


title: यशदीकरण

text: साधारण जस्ती लेप वायुमंडलीय तथा द्रव संक्षारण के प्रति खुले रहते हैं और मिट्टी के संक्षारण के प्रति कम मात्रा में खुले रहते हैं। इनका वायुमंडलीय संक्षारण प्रतिरोध हवा के अम्लीय पदार्थों, जैसे औद्योगिक स्थानों पर सल्फर डाइआक्साइड, लवणीय जल की झीलों या समुद्रों के पास सोडियम क्लोराइड, के प्रति संदूषण पर निर्भर है। इस तरह ग्रामीण क्षेत्रों में औद्योगिक क्षेत्रों की अपेक्षा जस्ती लेप की आयु 4 से लेकर 10 गुना तक अधिक होती है। द्रव में, या द्रव द्वारा, जस्तीकृत चादरों के संक्षारण की मात्रा संक्षारक माध्यम के हाइड्रोजन आयन की सांद्रता पर निर्भर करती है। पीएच 6 और 12 के बीच संरक्षी फिल्म स्थायी होता है। पीएच के 4 और 12.5 हो जाने से चादरें शीघ्रता से आक्रांत होती हैं। प्रबल खनिज अम्लों के कुछ लक्षणों, विशेषत: क्लोराइड और नाइट्रेट वाले लवणों के विलयन में जस्ता शीघ्रता से घुल जाता है।


title: यशदीकरण

text: अपलेपन परीक्षण (test) रासायनिक है और यह जस्ती लेप के जस्ते के भार के अंतर पर आधारित है, जो परीक्षण के समय विलीन हो जाने से होता है। बिना वस्तु को नष्ट किए चुंबकीय परीक्षण द्वारा लेप की मोटाई निर्धारित की जाती है। जस्ते का लेप अचुंबकीय होने के कारण चादर के संघनित्र परिपथ (condenser circuit) की चादर के लेप की मोटाई के अनुसार प्रेरणा (induction) में परिवर्तन हो जाता है। यह परिवर्तन मापा जाता है और उससे गणना कर मोटाई ज्ञात की जाती है। ठीक ठीक निक्षारित आड़ी काट (etched cross section) के सूक्ष्मदर्शी द्वारा अध्ययन से लेप की मोटाई और बनावट प्रकट होती है। भौतिक विधियों में लेप को बिना हटाए चादर में सामान्य रूप में मोड़ने, गोठने (beading), किनारे दबाने और खींचने से जो विरूपता आती हैं, उसका निर्धारण होता है।


title: यशदीकरण

text: बार-बार सामने आनेवाले दोषों में मुख्य दोष फफोला पड़ना है। ये फफोले अत्यंत सूक्ष्म आकार से लेकर बड़े बड़े आकार तक के हो सकते हैं और चादर की सतह पर न्यून स्थान बृहत स्थान तक घेरते हैं। इस्पात की सतह के असातत्य (discontinuities) के कारण हाइड्रोजन एकत्र होता है और उससे फफोले बनते हैं। दूसरा दोष लेप का धूसर होना है। इसमें क्षेत्र धूसर रग का हो जाता है, जिसमें मणिभ या तो बिल्कुल होते नहीं, अथवा सामान्य विस्तार से छोटे होते हैं। इस दोष के निश्चित कारण हैं :


title: आदेश की एकता

text: किसी कार्य को करने का निर्देश उसके लिए निर्धारित केवल एक व्यक्ति (या कमाण्डर) से ही आना चाहिए। इसे ही समादेश एकलता या आदेश की एकता (Unity of command) कहते हैं। कार्य करने से सम्बन्धित आदेश अलग-अलग लोगों से आने पर बहुत सी समस्याएँ उठ खड़ी होतीं हैं। अमेरिकी सेना के संयुक्त अभियान से सम्बन्धित १२ सिद्धान्तों में से एक सिद्धान्त 'आदेश की एकता' भी है।


title: ट्रांसमीटर

text: प्रेषित्र, प्रेषी या ट्रान्समीटर (Transmitter) एक ऐसी प्रणाली है जो रेडियो, दूरदर्शन या संचार के विद्युतचुम्बकीय संकेतों को प्रसारित करता है। इसके लिये प्राय: उपयुक्त प्रकार के एन्टेना की मदद ली जाती है।